Peningkatan Kuota Data Internet Percuma & Automatik Pelanggan MaxisONE

Lebih banyak peningkatan data bagi hampir 1.5 juta pelanggan pelan MaxisONE (MOP). Antara 15 dan 19 November, semua pelanggan MOP akan dinaiktaraf secara automatik dengan sekurang-kurangnya 2x lebih kuota data tanpa sebarang kos tambahan. Ini bermakna pelanggan dapat menikmati sehingga 50GB sebulan dengan penaiktarafan percuma ini.

Kami telah melihat bahawa pelanggan sukakan data dan menikmati pelbagai lagi perkara melalui rangkaian 4G No. 1 kami. Ia juga jelas bahawa lebih ramai pelanggan menggunakan telefon pada hujung minggu, terutamanya untuk hiburan dan video. Itulah sebabnya kami telah menambah peruntukan data hujung minggu. Penaiktarafan berterusan pelan MaxisONE kami adalah berdasarkan penggunaan yang semakin meningkat. Ini adalah komitmen kami dalam memberikan para pelanggan kami penyelesaian dan pengalaman data yang terbaik, kata Dushyan Vaithiyanathan, Ketua Perniagaan Pengguna Maxis.

Berikut adalah peningkatan automatik dan percuma yang akan diberi kepada semua pelanggan baru dan sedia ada: –


Reviu Eksklusif: Samsung Galaxy A9 (2018) Apa Hebatnya? Inilah 5 Perkara Yang Perlu Anda Tahu, Tetapi…

HARGA: RM 1,999

Mula diperkenalkan pada Oktober lalu, kehadiran Samsung Galaxy A9 (2018) ke pasaran tempatan ternyata menerima sambutan baik daripada pengguna. Telefon pintar ini terkenal dek kerana ia dilengkapi dengan empat kamera di bahagian belakang.

Namun, tahukah anda bahawa terdapat sebilangan kecanggihan lain di sebalik telefon pintar ini yang mungkin belum anda ketahui? Teruja nak tahu? Jadi, ikuti reviu eksklusif kami bagi mengupas lebih lanjut mengenai telefon pintar ini!

Samsung Galaxy A9 (2018) mempunyai skrin yang agak besar iaitu paparan bersaiz 6.3 inci dengan resolusi FHD+ (2220 X 1080) bersama panel super AMOLED. Skrin Samsung Galaxy A9 (2018) mempunyai nisbah aspek 18.5:9 dengan rekaan tiada takuk sebaliknya terdapat ‘bilah’ yang memuatkan pembesar suara panggilan, kamera hadapan dan flash.

Ketumpatan skrin mencapai 392 ppi dan turut dilapisi Corning Gorilla sebagai perlidungan utama. Ia mempunyai warna yang menarik di samping paparan skrin yang tajam dan jelas sekaligus menjadikannya antara yang terbaik dalam kelasnya.

Memiliki rekaan yang ergonomik serta gelas belakang yang melengkung dengan ciri 3D, Samsung Galaxy A9 (2018) sememangnya telefon pintar yang cukup elegan dan mewah. Selain itu, ia juga boleh didapati dalam tiga warna unik seperti Cavier Black, Lemonade Blue dan Bumblegum Pink yang mana direka khas bagi memukau setiap pandangan.

Seterusnya, terdapat butang fizikal khusus pada sisi kiri untuk pembantu suara Bixby. Manakala, butang kuasa dan laras bunyi pula terletak pada sisi kanan. Terdapat dulang sim pada bahagian atas yang mana menyokong tiga slot berasingan (Nano Sim + Nano Sim + microSD). Pembesar suara, port USB type-C dan bicu audio 3.5mm pula mengisi di bahagian bawah telefon.

Samsung Galaxy A9 (2018) sememangnya canggih daripada struktur binaannnya, namun telefon pintar ini kelihatan agak sedikit ketinggalan apabila mengunakan pengimbas cap jari fizikal di panel belakang. Selain itu, kami juga mendapati badan peranti ini agak licin selain kesan cap jari juga dilihat amat mudah untuk melekat.

Nak tahu apa lagi yang hebat?? Sudah tentulah kewujudan empat (4) kamera utama pada bahagian belakang! Dan ya! Inilah telefon pintar pertama di dunia yang memilki kesempurnaan tersebut. Sudah tentu anda semua ingin tahu mengenai fungsi empat kamera tersebut kan?!

Okay! Samsung Galaxy A9 (2018) menawarkan kesemua jenis kanta yang kebiasaanya digunakan pada telefon pintar masa kini. Ia merangkumi lensa utama, lensa telefoto, lensa ultra lebar (ultra-wide angle) dan lensa kedalaman (depth) sebagai tambahan kepada lensa utama.

Ketersediaan tersebut menawarkan pelbagai pilihan ketika mengambil gambar seperti pengguna boleh mengezumkan dua kali dengan lensa telefoto dan menggunakan sensor ultra-wide angle bagi memuatkan lebih banyak subjek dalam satu gambar. Seterusnya, sensor kedalaman (depth) pula boleh digunakan dalam mode portrait (dikenali sebagai Live Focus).

Berikut kami senaraikan ringkasan sistem quad-kamera (empat kamera) utama pada Samsung Galaxy A9 (2018) . Jadi, jom kita semak:

Tidak ketinggalan, kamera Samsung Galaxy A9 (2018) turut dilengkapi dengan sebilangan fungsi lain yang menarik seperti AR Emoji, avatar berasaskan wajah dan lain-lain. Untuk video pula, terdapat mod slow Mo, super slow-motion dan hyperlapse.

Bagi kamera swafotonya pula, ia dilihat turut menghasilkan kualiti gambar yang memuaskan. Ia dilengkapi dengan resolusi yang tinggi iaitu 24MP bersama bukaan lensa sebesar f/2.0 yang mana membolehkan pengguna mengambil gambar dengan lebih terperinci. Malah, warna yang dihasilkan juga kelihatan tajam dan memiliki kualiti luar biasa.

Berikut kami kongsikan beberapa hasil tangkapan foto dari lensa Samsung Galaxy A9 (2018) untuk tatapan anda. Sila klik pada gambar untuk melihat imej pada saiz sebenar:

Memori dalaman yang besar sememangnya menjadi salah satu alasan utama bagi sesetengah pengguna untuk membeli telefon pintar baru. Dengan adanya memori dalaman berkapasiti besar, ia membolehkan pengguna untuk menyimpan pelbagai data.

Samsung Galaxy A9 (2018) sememangnya sangat menarik kerana ia mempunyai storan dalaman yang sangat besar sehingga mencapai 128GB yang mana mampu menampung banyak aplikasi dan fail peribadi pengguna.

Telefon pintar ini juga dibantu oleh 6GB RAM dan membawakan slot kad microSD yang boleh dikembangkan sehingga 512GB bagi menjanjikan pengguna prestasi terhebat tanpa kompromi.

Berdasarkan hasil pengujian yang dilakukan, kami mendapati Samsung Galaxy A9 (2018) mencatatkan skor sebanyak 111365 mata untuk ujian antutu. Bagi ujian Geekbench 4 pula, ia memaparkan skor sebanyak 1317 mata untuk ujian tunggal dan 5215 mata untuk ujian pelbagai teras.

Sekadar makluman, Samsung Galaxy A9 (2018) dijana oleh cipset Qualcomm Snapdragon 660 selain dibantu oleh GPU Adreno 512. Dari segi perisian, telefon pintar ini menggunakan sistem operasi Android 8.0 Oreo yang dipadukan bersama antaramuka Samsung Experience 9.0.

Dilengkapi dengan bateri berkapasiti 3,800 mAh, Samsung Galaxy A9 (2018) juga menyokong pengecasan pantas menggunakan pengecas Samsung Adaptive Charger dalam menyingkatkan masa pengecasan.

Untuk masa mengecasnya pula, kami telah pun melakukan ujian padaSamsung Galaxy A9 (2018) bagi membuktikan adakah prestasinya cukup memberangsangkan. Apa yang kami dapati, kelajuannya memuaskan sahaja di mana ia mengambil masa 1 jam dan 40minit untuk mengecas penuh.

Jika dibandingkan dengan beberapa pesaing setaranya, apa yang boleh kami katakan Samsung Galaxy A9 (2018) dijual pada harga yang mampu milik. Bahkan, ia juga mampu memerikan pulangan berganda dari segi prestasi serta teknologi yang dibawakan olehnya.

Tambahan pula, ianya dibekal dengan storan yang tinggi di samping penawaran empat kamera utama. Pendek kata memang puas hati dan serba lengkap dari segi luaran serta dalaman!

Bagi yang berminat, kini anda boleh memiliki Samsung Galaxy A9 (2018) pada harga RM1,999 melalui gedung membeli belah atas talian seperti Lazada dan mana-mana pengedar sah Samsung. Jangan lupa untuk dapatkan seunit okay!

Samsung Galaxy A9 (2018) didatangkan dengan penawaran yang baik dari segi reka bentuk, skrin mahupun prestasi untuk bersaing dengan sejumlah pesaing setaranya. Telefon pintar ini juga kelihatan cukup menawan di samping mampu menggalas kesemua aspek penting dengan jayanya.

Pun begitu, masih terdapat kekurangan apabila Samsung tidak menyertakan sokongan kalis air dan debu pada model ini. Namun keseluruhannya, apa yang dapat kami simpulkan Samsung Galaxy A9 (2018) mampu memberi pengalaman yang memuaskan sekaligus menjadikannya sebuah telefon pintar yang wajib dibeli.

________________________________________________________________________


Snorelax Alarm Clock, Penggera Pintar iPhone Anda!

Sepanjang minggu ini hujan turun membasahi bumi Kuala Lumpur, dan keadaan trafik juga berubah. Kepada anda yang sering sampai lambat ke tempat kerja, apa kata muat turun aplikasi Snorelax Alarm Clock. Ia adalah aplikasi penggera pintar yang akan berbunyi lebih awal daripada ditetapkan pengguna apabila mengesan kesesakan jalan raya. Lokasi kesesakan akan diberikan kepada anda serta ramalan waktu kelewatan perjalanan yang akan dilalui.

Buat masa ini Snorelax Alarm Clock hanya menyokong notifikasi kesesakan jalan raya di negara Eropah, Amerika Utara, Amerika Selatan, Afrika Selatan, Arab Saudi, UAE, Taiwan, Australia dan New Zealand. Menurut Nordin Ouameur, Snorelax Alarm Clock bakal diperkenalkan di negara asia tidak lama lagi.


Elakkan Penyesalan, Follow Tip Kami!

Alamak, salah hantar e-mel pulak! Kandungan tak lengkap! Format tak betul!

Haishh…macam-macam masalah apabila berhadapan dengan e-mel, terutamanya apabila melakukan urusan formal yang memerlukan format yang tepat. Kalau hantar berulang kali nanti nampak tak profesional pulak, elakkan dari menyesal hantar e-mel salah, ikuti tip kami.

1) Buka akaun Gmail anda pada pelayar web komputer. Untuk makluman anda, tetapan ini tidak boleh diakses dari dalam aplikasi mobil. Kemudian klik butang tetapan di bahagian kanan atas untuk membuka drop down menu dan klik pilihan settings.

2) Pada tab pertama (General) yang anda lihat, cari pilihan Undo Send dan klik pilihan tersebut untuk mengaktifkan fungsi tersebut.

3) Pilih durasi masa untuk anda membatalkan penghantaran e-mel. Durasi masa terpendek adalah 5 saat, manakala terpanjang pula 30 saat.

4) Simpan tetapan baru anda.

5) Tiada lagi penyesalan dalam hidup anda, cuma dalam menghantar e-mel je la. Selepas fungsi ni diaktifkan, anda akan dapat melihat butang undo muncul setiap kali anda menghantar e-mel.


UnionTech lancar produk baharu iaitu pencetak 3D SLA format ultra besar RSPro 2100 di pameran dalam talian-Formnext Connect 2020

SHANGHAI, 18 November 2020 /PRNewswire/ — Peneraju terbukti dalam Stereolitografi pencetakan 3D bersumber global, UnionTech berjaya melancarkan produk baharunya iaitu pencetak 3d SLA format ultra besar RSPro 2100 di pameran dalam talian-Formnext Connect 2020. Ekoran jangkitan Covid-19 di seluruh dunia dan peningkatan sekatan perjalanan global, pameran luar talian Formnext 2020 telah dibatalkan dan ditukarkan menjadi Formnext Connect 2020 dalam talian. Pameran dalam talian ini diadakan di platform Grip pada 10-12 November 2020. Dengan permintaan yang semakin meningkat terhadap peralatan pencetakan format besar dalam bidang automobil, aeroangkasa dan perkakas rumah, UnionTech mempamerkan pencapaiannya termajunya-RSPro 2100 dalam bidang pencetakan 3D SLA tepat pada masanya melalui pameran dalam talian ini.

RSPro 2100 yang dilancarkan oleh UnionTech di Formnext Connect 2020 ialah pencetak 3D SLA dengan format yang amat besar: 2100x700x800mm dan mempunyai ciri-ciri kejituan tinggi, kekonsistenan pencetakan yang hebat serta prestasi berkos tinggi. Teknologi terasnya ialah format ultra besar, kekonsistenan titik tinggi, pencantuman berbilang galvanometer dan penentukuran automatik.

“Hanya inovasi teknologi dan produk yang berterusan dapat membawa peluang baharu ke pasaran,” kata Dr. Yu Qingxiao, Pengarah Penyelidikan dan Pembangunan (R&D) UnionTech. “Oleh yang demikian, UnionTech sentiasa memberi perhatian yang teliti terhadap trend pembangunan pasaran dan kepelbagaian keperluan pelanggan, terus menaik taraf produk teknikalnya dan berusaha untuk memastikan produknya sendiri menjadi daya saing teras bagi memenuhi keperluan pasaran.”

Latar Belakang UnionTech

Ditubuhkan pada tahun 2000, UnionTech ialah salah satu perintis AM China dan telah mengambil bahagian dan menyaksikan pembangunan utama industri pencetakan 3D China. Berpegang pada prinsip berorientasi pelanggan, UnionTech telah menyesuaikan strategi penyelidikan dan pembangunan (R&D) yang relevan berdasarkan permintaan yang berbeza daripada pelanggannya bagi menyediakan penyelesaian teknologi pencetakan 3D profesional yang komprehensif serta perkhidmatan prajualan dan selepas jualan yang berkualiti tinggi untuk pelanggannya. Dengan pengalaman selama 20 tahun dalam industri pencetakan 3D, kini UnionTech memegang sebahagian besar daripada kumpulan pelanggan industri dalam pencetakan 3D SLA dan telah menguasai lebih 60% bahagian pasaran domestik. Justeru itu, UnionTech menikmati pengaruh yang luas dan kesedaran jenama yang tinggi dalam industri AM. Pada masa kini, UnionTech ialah salah satu Ahli Majlis China 3D Printing Technology Industry Alliance, Naib Pengerusi dan Ahli Majlis Eksekutif Shanghai Additive Manufacturing Association serta Unit Titik Tetap Pengindustrian Teknologi Pencetakan 3D Shanghai Industrial Technology Institute.

Untuk maklumat lanjut, sila kunjungi laman sesawang rasmi dan halaman media sosial UnionTech:www.uniontech3d.com/www.linkedin.com/company/uniontech-3d/

Keywords: Computer/Electronics Consumer Electronics Computer Accessories New products/services

Source: PRNEWSWIRE


DOOGEE X5 Max Dan X5 Max Pro Smartphone Dengan Pengesan Cap Jari Paling Mesra Poket

Doogee Malaysia telah melancarkan smartphone terbaru dalam kelas entry level yang dikenali sebagai Doogee X5 Max dalam pasaran Malaysia. Dalam usaha untuk memenuhi permintaan pasaran yang berbeza, Doogee juga telah mengeluarkan varian berspesifikasi lebih tinggi iaitu Doogee X5 Max Pro.

Walaupun diperbuat daripada plastik, Doogee X5 Max datang dengan bingkai besi untuk ketahanan yang lebih baik dan memudahkan anda memegang peranti. X5 Max mempunyai skrin 5.0 inci jenis IPS yang menawarkan resolusi 1280 x 720 piksel yang bersamaan dengan kira-kira 294 piksel per inci. X5 Max dikuasakan oleh pemproses 64-bit MediaTek MTK6580 Quad-core yang dibantu pemproses grafik Mali-400MP.

Untuk spesifikasi memori, Doogee X5 Max menawarkan 1GB RAM dengan 8GB memori dalaman. Perbezaan X5 Max dan X5 Max Pro terletak kepada RAM dan memori dalaman, di mana X5 Max Pro mempunyai 2GB RAM dan 16GB memori dalaman. Kedua-dua peranti menyokong kad microSD sebesar 32GB.

Bagi mereka yang bimbang tentang isu keselamatan, X5 Max dan X5 Max Pro hadir dengan sensor cap jari pada bahagian belakang peranti. Fungsi ini pada kebiasaannya ditawarkan bersama peranti premium dan mempunyai kelas harga yang jauh lebih tinggi. Namun, dengan Doogee keselamtan peranti dan data anda pasti terjamin walaupun model ini dijual pada harga yang jauh lebih rendah dari peranti dengan sensor cap jari yang lain.

Harga tawaran bagi Doogee X5 Max adalah RM 299, sementara Doogee X5 Max Pro adalah RM 459.

Baca juga:


ParkEasy

Mencari ruang kosong parkir kereta memang sesuatu yang sangat menekan perasaan. Pada kebiasaannya, hujung minggu merupakan waktu yang paling tidak digemari untuk keluar membeli belah dan melepak di pusat membeli belah. Kadang-kadang berpusing sehingga sejam lebih semata-mata hanya untuk mencari ruang parkir, namun kini tugas tersebut lebih mudah dengan pengenalan aplikasi ParkEasy.

Aplikasi ini pada mulanya hanya diperkenalkan buat pengunjung Sunway Pyramid, namun kemas kini terbaru telah memasukkan Midvalley sebagai lokasi sokongan terbaru. Melalui ParkEasy, anda boleh menempah ruang parkir dengan pantas, ia menggunakan sistem padanan pengunjung yang mahu keluar dan masuk ke ruang parkir. Apabila terdapat ruang parkir, anda boleh terus menempah ruang tersebut dan nombor kenderaan anda akan terpampang di papan LED ruang parkir tersebut sebagai tanda anda telah menempah ruang tersebut. Aplikasi ParkEasy juga akan membantu anda mencari ruang yang telah ditempah kerana ia dilengkapi fungsi navigasi.

Muat Turun:


Computex 2019: ASUS ROG Perkenal Swift PG27UQX, Paparan Gaming Pertama Disertakan Dengan Mini LED, Beri Paparan Terbaik

ASUS Republic of Gamers (ROG) hari ini telah mengumumkan ROG Swift PG27UQX dengan G-SYNC Ultimate yang merupakan paparan gaming pertama yang direka dengan mini-LED technology yang pastinya mampu memberikan paparan 4K HDR yang terbaik disertakan dengan nisbah kontras yang sangat tinggi.

Swift PG27UQX telah menyertakan 2,304 mini LED ini ke dalam paparan peranti ini. Menerusi Mini LED ini, ia mampu melalui 576 kawasan pencahayaan.

Keupayaan mengawal local dimming adalah lebih tepat dan hal ini bermakna pemain boleh melihat perincian yang lebih teliti pada visual HDR. Ia juga mampu mengurangkan kesan Halo. Penggunaan tenaga juga dapat dikurangkan iaitu sekitar 7%.

ROG Swift PG27UQX mewarisi keupayaan Swift PG27UQ, termasuklah resolusi 4K UHD (3840 x 2160), kadar segar semula 144Hz, quantum-dot technology, wide DCI-P3 97% dan Adobe RGB 99% color gamut, sokongan NVIDIA® G-SYNC™ Ultimate, mengintegrasikan sokongan Auro Sync.

Swift PG27UQX turut memperkenalkan kawalan pintar kipas yang mana membolehkan untuk melaraskan kelajuan kipas secara terus pada paparan.

** Terima kasih atas Tajaan ASUS Malaysia ke Computex 2019


Jerebu Teruk! Jaga Kesihatan Bersama HUAWEI! Tebus Minuman Tropicana Essentials Khas Pemilik HUAWEI nova 5T!

Berita baik untuk semua pemilik HUAWEI nova 5T! Selain membeli peranti baharu dengan harga RM1,599, anda juga boleh nikmati pelbagai ganjaran melalui HUAWEI nova 5T Big Rewards secara mingguan.

Mulai minggu ini, pemilik nova 5T boleh menebus satu unit Tropicana Essentials dan pembelian unit kedua dengan diskaun 50% (sementara stok masih ada) di MyNews. Tambahan lagi, ganjaran mingguan juga termasuk jenama lain seperti Viu, Sunway Lagoon, Lost World of Tambun, PUMA, Fave, Zalora, Samsonite, Celebrity Fitness dan banyak lagi.

Anda boleh aktifkan keahlian dan menikmati pelbagai ganjaran eksklusif dengan langkah berikut:

HUAWEI nova 5T ditawarkan pada harga RM1,599, terdapat 3 pilihan warna – Midnight Purple, Crush Blue dan Black. Anda boleh nikmati promosi hebat bernilai sehingga RM1,127, termasuk HUAWEI SuperCharge Car Charger (RM127) dan juga HUAWEI nova 5T Big Rewards bernilai RM1,000 bagi pembelian nova 5T.


Telefon Pintar Paling Berkuasa, Huawei Mate RS Porsche Design Kini Tiba Di Malaysia – Berharga RM6,999

Jika anda masih ingat, seiring pelancaran Huawei P20 dan P20 Pro di Paris, syarikat gergasi ini turut memperkenalkan sebuah lagi peranti edisi terhad Porsche Design iaitu Huawei Mate RS.

Kepada yang menunggu telefon pintar berkuasa ini, ada berita baik buat anda kerana Huawei Mate RS Porsche Design kini telah tiba di Malaysia. Lebih eksklusif, hanya 200 unit sahaja ditawarkan untuk pasaran tempatan dan dijual pada harga RM6,999.

Didatangkan dengan paparan skrin 18:9 bersaiz 6.0 inci AMOLED QHD (resolusi 2K) dengan pilihan warna hitam, ia dikuasakan dengan pemproses Kirin 970 bersama kapasiti RAM 6GB dan storan sebesar 256GB. Hadir bersama bateri berkapasiti 4,000mAh, malah diberi kelebihan unit pengecasan pantas SuperCharge dan pengecasan tanpa wayar.

Pada bahagian kamera pula, Mate RS Porsche Design menyokong lensa kamera sama seperti Huawei P20 Pro. Gabungan tri-kamera menempatkan sensor 20MP + 40MP + 8MP (telefoto) di samping menyokong video gerak-perlahan 960fps, zoom hibrid 5-kali dan lain-lain.

Lebih istimewa, pembeli Mate RS Porsche Design akan mendapat kad VIP eksklusif yang boleh diakses dengan pelbagai tawaran menarik seperti Tealive, Celebrity Fitness, iflix, Zouk dan beberapa lagi.


[ LAGI MURAH ] Pelan Maxis Zerolution Khas Untuk OPPO R15 Pro Serendah RM46!

Bermula 28 Jun 2018, pelanggan Maxis kini boleh mendapatkan OPPO R15 Pro dengan pelan yang lebih murah lagi berbanding pelan yang diumumkan pada 13 Jun yang lalu.

Tanpa perlu membuat bayaran pendahuluan dan anda kini boleh melanggan pelan Maxis Zerolution serendah RM46 sebulan untuk peranti OPPO R15 Pro, di bawah pelan MaxisONE 188. Tawaran ini tertakluk kepada syarat dan terma.

Bukan sahaja langganan untuk pelan diturunkan bayarannya, harga peranti juga telah dikurangkan sebanyak RM100. Jadi berminat boleh beli sekarang, ada dua pilihan warna disediakan!


Dron Penerbangan Pertama Dari Xiaomi

Pengasas dan CEO Xiaomi, Lei Jun telah melancarkan drone penerbangan pertama dari Xiaomi melalui saluran live streaming yang disiarkan pada lebih 20 saluran. Dikenali dengan nama Mi Drone, menurut Xiaomi ia amat mudah dioperasikan, mempunyai jangka hayat kuasa yang lama, berkemampuan menangkap imej yang baik dan mudah dibawa ke mana-mana.

Mi Drone hadir dalam dua variasi yang dibezakan dengan kemampuan optikal. Model pertama mempunyai lensa 12 megapiksel yang mampu merakam dan menangkap gambar pada resolusi 3840 x 2160 piksel. Manakal model 1080P pula mempunyai sensor Sony CMOS 16 megapiksel yang masih mampu menangkap dengan baik gambar penerbangan.

Untuk keselamatan dan penerbangan yang lebih terancang, Xiaomi melengkapkan Mi Drone dengan fungsi smart flight controls, autopilot, GPS dan juga vision positioning. Fungsi-fungsi tersebut membolehkan anda memastikan penerbangan dron anda lebih terkawal, mudah dan selamat. Selain itu Xiaomi juga berkata bekalan kuasa yang besar juga membolehkan Mi Drone diterbangkan selama 27 minit.

Pasti ramai yang tidak sabar untuk mendapatkan dron dari Xiaomi ini, kerana apa yang pasti adalah produk Xiaomi selalunya akan dijual pada harga yang jauh lebih rendah dari produk pesaing. Untuk itu berikut adalah harga yang diumumkan oleh Xiaomi.


Qualcomm Snapdragon 835, Dibina Atas Pemproses 10nm Samsung

Qualcomm baru sahaja memperkenalkan cip pemproses mereka yang dikenali sebagai Snapdragon 835. Cip ini melakar sejarah sebagai yang pertama dibina dengan pemproses 10nm, dan untuk mencapai kejayaan penghasilan cip generasi baru ini, Qualcomm bekerjasama dengan Samsung di mana syarikat Korea itu bertanggungjawab dalam pembangunan dan penghasilan pemproses 10nm.

Kelebihan pertama cip Snapdragon 835 bersaiz 10nm adalah ia mengurangkan penggunaan ruang, lantas membolehkan pengeluar memaksimakan ruang yang dijimatkan dengan komponen lain. Selain itu saiz mikro yang dimiliki membolehkan ia menggunakan sedikit sahaja kuasa untuk beroperasi, menurut Qualcomm, sebanyak 40% penjimatan kuasa boleh dicapai dengan cip ini. Paling penting sekali, Snapdragon 835 memberikan 27% tambahan kuasa pemproses berbanding sebelum ini.

Selain dari memperkenalkan cip terbaru, Qualcomm juga memberikan sedikit butiran berkenaan protokol cas terbaru mereka, QuickCharge 4. Protokol cas terbaru ini menawarkan kepantasan cas yang lebih baik berbanding QuickCharge 3.0. Bersama-sama protokol ini, Qualcomm memperkenalkan sistem keselamatan kuasa Innov 3.0 yang membolehkan kadar kuasa cas dikawal dan dipantau agar sentiasa berada dalam kondisi yang selamat.


Honor 8, Kini Dilancarkan Di Paris!

Sebelum ini, Honor 8 telahpun rasmi diperkenalkan di China dan Amerika Syarikat. Kini Honor telah mengadakan pelancaran rasmi untuk model ini bertempat di Paris, di samping turut akan dirasmikan serentak di Itali, Jerman, Belanda, Sepanyol, Britain, Rusia dan negara-negara Eropah yang lain. Slogan pada pelancaran kali ini adalah “Beauty. Your own way”.

Apa yang istimewanya peranti ini, ia tampil dengan rekaan anggun yang dibina dengan 15 lapisan kaca serta bingkai logam berlian. Panel depan Honor 8 mempersembahkan paparan skrin jenis 2.5D sebesar 5.2 inci beresolusi 1280×1920 piksel dan juga kamera selfie beresolusi 8 Megapiksel. Manakala panel belakangnya tampil lebih menarik kerana dilengkapi dengan dua buah lensa kamera beresolusi 12 Megapiksel yang dibantu oleh auto fokus jenis Laser dan juga Aperture f/2.2.

Dari segi sokongan spesifikasi lain pula, Honor 8 tidak mengecewakan kerana ia telah doperasikan oleh Android 6.0.1 Marshmallow serta dikuasakan dengan pemproses Octa Core dari HiSilicon Kirin 950 dan juga cip pemproses grafik Mali-T880 MP4.

Honor 8 telah diperkenalkan dalam dua varian iaitu 32GB/4GB RAM dan 64GB/4GB RAM untuk pasaran Eropah, ia turut disediakan dengan slot kad hibrid yang boleh menyokong kad microSD mencecah sehingga 128GB. Harga jualannya €399 (kira-kira RM 1812) untuk model 32GB/4GB RAM, €449 (kira-kira RM 2039) untuk model 64GB/4GB RAM.

Terdapat empat pilihan warna diperkenalkan iaitu Pearl White, Midnight Black, Sapphire Blue dan juga Sunrise Gold.


Miliki HUAWEI Freebuds 3 Bernilai RM679 Secara Percuma Menerusi Pembelian Siri HUAWEI P40!!

Tawaran hebat!!! Apabila anda membeli siri HUAWEI P40, anda berpeluang mendapatkan HUAWEI Freebuds 3 bernilai RM679 secara PERCUMA!!!

Tawaran yang hanya sah pada 29 April ini turut memperlihatkan pelbagai diskaun dan flash kilat serendah sehingga RM0.60.

jadi tunggu apa lagi. Cepat-cepat dapatkannya segera!!!


Rasmi! Sony Malaysia Membawa Masuk Xperia XZ1 dan Xperia XA1 Plus

Sony Malaysia hari ini secara rasminya membawa masuk dua peranti terbaru dalam keluarga Xperia. Peranti yang dibawa masuk ke pasaran Malaysia mewakili dua kelas, salah satunya ialah Xperia XA1 Plus dan satu lagi ialah peranti flagship iaitu Xperia XZ1. Namun begitu, untuk model Xperia XZ1 Compact ianya tidak diperkenalkan di pasaran Malaysia buat masa ini.

Kita mulakan dengan model induk dahulu, Xperia XZ1 ialah sebuah telefon pintar yang memiliki kerangka badan dengan rekaan yang formal. Identiti Xperia masih lagi dikekalkan tetapi isi dalamannya boleh dikatakan serba baru. Dikuasakan dengan cip pemproses Qualcomm Snapdragon 835, ia juga diletakkan RAM sebanyak 4GB dan storan seluas 64GB.

Sony dikatakan memberi perhatian penuh terhadap kamera, ia dibekalkan kamera utama dengan konfigurasi sensor tunggal. Walaupun bukan dwi kamera, prestasi dan kebolehannya tidak perlu dipandang rendah. Menggunakan modul 19 Megapiksel Motion Eye, sensor Exmor RS ini boleh merakam video 4K menggunakan teknologi 5-paksi.

Dengan aperture serendah f/2.0 dan pengoperasian BIONZ, peranti ini mampu merakam gambar HDR dan video gerak perlahan sehingga 960fps selain menawarkan ciri terbaru, Smile Predictive Capture.

Sementara kamera depan pula, sebuah sensor 13 Megapiksel Exmor RS turut dibantu dengan aperture f/2.0 dan lensa sudut lebar.

Xperia XZ1 hadir dengan paparan bersaiz 5.2 inci HD penuh TRILUMINOS, dua speaker depan berkualiti tinggi High-Res Audio, serta bateri berkapasiti 2,700mAh yang menyokong pengecasan pantas Quick Charge 3.0. Warna pilihan yang disediakan ialah Moonlit Blue, Black, Warm Silver, dan Venus Pink.

Beralih kepada model kelas pertengahan, Sony dalam masa yang sama memperkenalkan Xperia XA1 Plus. Peranti ini dikuasakan set cip MediaTek Helio P20 Octa-core (Quad-core 2.3Ghz + Quad-core 1.6Ghz) bersama RAM 4GB dan storan sebanyak 32GB yang boleh diperluaskan melalui kad microSD.

Penggambaran pada waktu malam lebih jelas dengan kehadiran kamera utama 23 Megapiksel Exmor RS f/2.0. Sony juga mengatakan sensor pada kamera ini adalah modul yang sama digunakan pada model induk terdahulu, Xperia Z5. Untuk kamera depan pula ia lengkap dengan sensor 8 Megapiksel Exmor R f/2.0.

Xperia XA1 Plus turut dilengkapi paparan 5.5 inci HD penuh 1080p, sistem audio ClearAudio+, dan bateri sebesar 3,430mAh Quick Charge. Pilihan warna yang disediakan antaranya ialah Gold, Black, Blue, dan Pink.

Melengkapkan fungsi kedua-dua peranti ini, Sony buat pertama kalinya telah memasukkan teknologi 3D Creator yang membolehkan imej muka, kepala, dan objek diambil dalam bentuk 3-dimensi.

Ciri ini dikatakan adalah yang pertama seumpanya diintegrasikan ke dalam sebuah telefon pintar. Malah, pengalaman menyeronokan ini juga boleh dimuat naik ke laman sosial selain boleh dicetak menggunakan mesin pencetak 3D.

Model-model yang diperkenalkan ini juga menerima fungsi lain seperti sokongan dwi SIM, USB Type-C, pengimbas cap jari, perlindungan Gorilla Glass, dan sistem OS Android Oreo untuk Xperia XZ1 dan Android N untuk Xperia XA1 Plus.

Sony Xperia XZ1 dan Xperia XA1 Plus ditawarkan pada harga RM2,999 dan RM1,499 sebuah dan masing-masing akan mula berada di pasaran Malaysia pada akhir September dan awal Oktober kelak.


Drivvo

Drivvo adalah aplikasi pengurusan kenderaan yang harus semua pemilik kenderaan ada. Aplikasi ini membantu anda menjimatkan wang dan masa dengan memudahkan anda mengawal dan mendapatkan laporan kereta anda yang merangkumi perbelanjaan minyak, kos servis dan lain-lain.

Drivvo menggunakan servis lokasi dan kedudukan bagi mendapatkan data semasa kenderaan anda, selain itu anda juga perlu memasukkan data perbelanjaan secara manual.

Antara fungsi yang ditawarkan Drivvo adalah:

Muat Turun

Android


Celcom Melancarkan Pelan Pascabayar Terbaru Dengan Data Sehingga 200GB

Celcom hari ini memperkenalkan dua pelan pascabayar terbaru yang mensasarkan kepada golongan yang mementingkan pengalaman internet. Pelan yang diberi nama FIRST™ Gold Supreme dan FIRST™ Platinum Plus menawarkan data internet 75GB sehingga 200GB setiap bulan.

Bagi yang inginkan pelan First Gold Supreme, anda akan diberikan 50GB data (25GB harian + 25GB mingguan), panggilan tanpa had dan yang terbaru Video Walla sebanyak 25GB dengan komitmen bulanan RM128 sahaja.

Bagaimanapun, jika anda masih merasakan ianya tidak cukup, Celcom mencadangkan pelan First Platinum Plus dengan 200GB data (100GB setiap hari + 100GB Video Walla), panggilan dan SMS tanpa had pada kadar RM188 sebulan.

Kedua-dua pelan ini menawarkan WhatsApp dan Wechat percuma tanpa had, Yonder Music tanpa had, selain mendapat keutamaan perkhidmatan pelanggan melalui talian 1881.

Menerusi pelan ini, pelanggan kini tidak perlu bimbang mengenai data internet malah kesemua harga untuk pelan terbaru Celcom dikatakan lebih rendah berbanding telco kuning dan hijau menurut pihak Celcom.

Celcom FIRST™ Gold Supreme dan FIRST™ Platinum Plus sudah boleh dilanggan mulai hari di Blue Cube dan pusat Celcom yang berhampiran.


HUAWEI P50 Pro + Rendering Baru Terpapar: Reka Bentuk Lima Kamera!

Namun, seorang pemberi maklumat lain, HoilNDI, telah mendedahkan imej Huawei P50 Pro + yang belum pernah dilihat sebelumnya, mengaku mendedahkan seperti apa lingkaran ini. Render menunjukkan bahawa susun atur di dalamnya sangat unik: ini adalah rekaan lima kamera, dengan periskop dan lensa yang lebih kecil dalam lingkaran, dan tiga kamera di lingkaran lain.

Di samping itu, Huawei P50 Pro + menggunakan paparan “waterfall” dengan kelengkungan sisi yang sangat besar.

Walau bagaimanapun, pendedahkan ini mungkin tidak 100% tepat. Bulan lalu, pemberi maklumat mengeluarkan susun atur kamera belakang P50 Pro +, yang sangat berbeza dengan masa ini. Di samping itu, walaupun pendedahakan ini dibuat berdasarkan maklumat dalaman, pengeluar biasanya mencuba prototaip yang berbeza sebelum menyelesaikan reka bentuk, dan masih ada bulan sebelum persidangan P50.


MWC 2020: [ Khabar Angin ] Samsung Galaxy S11 Mungkin Diperkenalkan Pada 18 Februari 2020?!

Menurut sumber dari laman sesawang, Samsung Galaxy S11 bakal dilancarkan pada Februari 2020, sebelum perasmian acara tahunan MWC. Tarikh yang dijangka adalah 18 Februari 2020, dilihat sekali lagi Samsung akan melancarkan peranti flagship mereka di MWC selepas Galaxy S9.

Reka bentuk Galaxy S11 telahpun tertiris, ia seakan S10 tetapi tampil dengan takuk yang lebih kecil. Panel belakang turut hadir dengan 4 lensa yang mana dikatakan menggunakan sensor ISOCELL 108MP dengan sokongan zum optikal 5x.

Bagi prestasi dalaman termasuk juga sokongan cip pemproses Snapdragon 865 yang mungkin merupakan cip pemproses pertama di dunia, rangkaian 5G serta 12GB RAM.

[Ura-Ura] : Samsung Galaxy S11 Bakal Dilengkapi Sokongan Kamera 108MP & 5x Zoom Optikal?

Gambaran Awal Samsung Galaxy S11 Terdedah! Rekaan Skrin Berlubang Kecil + Empat Kamera?!


Adapdix umum pembiayaan SoftBank untuk platform AI pinggir generasi akan datang

PLEASANTON, Calif., 9 Februari 2021 /PRNewswire/ — Adapdix Corporation, peneraju transformasi digital dalam perisian kawalan automasi dan pintar AI Pinggir, hari ini mengumumkan bahawa ia telah menerima pembiayaan daripada Dana Peluang (Opportunity Fund) SoftBank yang meningkatkan jumlah pelaburan diperoleh Adapdix kepada $10 juta. Dana baharu ini akan digunakan untuk membangunkan platform Kecerdasan Buatan (AI) generasi akan datang bagi membolehkan analitik ramalan masa nyata dan penyelenggaraan yang canggih pada perusahaan.

Chad Harris, seorang pelabur Dana Peluang SoftBank berkata, “Kami teruja untuk menyokong Adapdix dalam inovasi AI dan turut serta dalam pembangunan penyelesaian baharu teknologi pinggir tersebut – kami percaya hasilnya akan benar-benar membawa perubahan. Dana Peluang SB melabur pada peringkat awal ini kerana kami mengiktiraf kelainan teknologi Adapdix dan percaya ia berpotensi untuk menjadi peneraju dalam pasaran AI pinggir yang sedang berkembang pesat ini.”

Anthony Hill, Pengasas dan Ketua Pegawai Eksekutif Adapdix berkata, “Pelaburan ini mengesahkan visi kami terhadap platform AI generasi akan datang. Dengan penyertaan Dana Peluang SB ke dalam pasukan pelabur, kami kini berupaya memperluas perniagaan serta membangun ekosistem rakan kongsi dan pembekal yang diperlukan.”

EdgeOps™ Adapdix ialah penyelesaian perisian khusus yang menggabungkan analitik kecerdasan buatan dan pembelajaran mesin (AI/ML) canggih dengan seni bina berasas teragih dan pinggir. Dengan membolehkan kawalan data AI di pinggir, Adapdix membantu meningkatkan ketepatan model, mengurangkan kos dan kesesakan rangkaian serta mengurangkan kependaman.

Sebagai penyelesaian analitik ramalan yang pertama berdasarkan teknologi jaringan data bergred industri, Adapdix membolehkan penyelenggaraan dan kawalan ramalan dengan kependaman ultra rendah. Pada peringkat permulaan, EdgeOps™ Adapdix akan memberi tumpuan untuk memberi perkhidmatan kepada syarikat pembuatan dalam sektor semikonduktor, elektronik dan automotif dengan lebih banyak industri yang dirancang untuk masa hadapan.

Tentang Adapdix

Adapdix menyediakan platform perisian yang inovatif untuk perusahaan yang mengoptimumkan Kecerdasan Buatan (AI) dan Pembelajaran Mesin (ML) yang berada di pinggir. Platform EdgeOps™ Adapdix yang berpusatkan pelanggan ini memberi peningkatan prestasi yang tiada tandingan kepada masa hidup peralatan, pengurangan rantaian bekalan dan kos logistik serta peningkatan kawalan dan produkiviti untuk pekerja jarak jauh. Ditubuhkan pada tahun 2015, Adapdix beribu pejabat di Pleasanton, California – sila lihat www.adapdix.com.

Keywords: Computer Software Computer/Electronics Workforce Management/Human Resources Accounting news, issues Venture Capital Data Analytics

Source: PRNEWSWIRE


Reviu Eksklusif: Berbaloi Ke Berhabis Duit Nak Beli Asus ProArt StudioBook Pro 17? Try Tengok Dulu!!!

Banyak dakwaan memperkatakan tentang ASUS ProArt StudioBook Pro yang dikatakan merupakan sebuah peranti raksasa yang hadir dengan spesifikasi yang berkuasa. Namun sejauh manakah kehebatan peranti ini? jom kita lihat!!!

Kalau dilihat rekaan peranti ini, memang premium. Tampil dengan rekaan yang sangat nipis dan sangat sleek  walaupun hadir dengan kuasa memproses yang sangat berkuasa. Secara keseluruhan, ia hanya seberat 2.39kg.

Turut dihadirkan denghan port Thunderbolt 3 USB Type-C port, a HDMI 2.0 port, a 3.5mm audio combo jack, USB 3.1 Gen 2 dan SD Card Reader.

Jika dilihat, rekaan sangat eksklusif, sesuai bagi mereka yang mementingkan gaya dan keungguluan. Segala ciri yang dipamerkan pada rekaannya menyerlahkan lagi keunikkan yang ada pada peranti ini. Tampak mewah!!! Jom kita usha lagi design peranti ini!!

Menariknya mengenai peranti ini, ia hadir dengan paparan NanoEdge dan hadir dengan bezel yang sangat nipis. MEnariknya, 97% bagi DCI P3 Wide Colour Gamut dan 133% sRGB colour Gamut.

Peranti ini hadir dengan resolusi 1920 x 1200 yang pastinya memaparkan kualiti paparan yang sangat baik khusunya dari aspek warna yang terhasil. Lebih Vibrant, dan lebih tepat.

Yang lagi best, skrin ini di buka sehingga 10 darjah!!! Jadi, lagi anda akan lebih selesa melaras skrin ketika menonton!!!

Asus ProArt StudioBook Pro 17 ini hadir dengan Intel Core i7-9750H dan dipadankan dengan Nvidia Quadro T2000 GPU dengan 4GB GDDR5 VRAM. Ia turut hadir dengan 16GB DDR4 2, 666MHz RAM dan 512GB PCle NVMe M.2 SSD.

Dengan keupayaan pemproses yang hadir, ia memperlihatkan kehebatannya khususnya dalam melakukan multi tasking yang sangat smooth tanpa ada lag. Kami juga melakukan ujian ke atas peranti ini yang mana ia memperlihatkan ia mempamerkan prestasi yang sangat baik. Tidak kira dalam melakukan kerja seharian, mahupun multitasking.

Secara keseluruhannya, peranti ini sangat lancar ketika digunakan dan tiada sebarang lag. Dengan keupayaan yang sangat berkuasa, ia pastinya mampu melalukan pelbagai tugasan (Multitask) dengan sangat baik.

Bagi yang tidak tahu, peranti ini hadir dengan bateri yang sangat baik iaitu 57Wh yang pastinya mampu bertahan seharian. Sungguhpun, peranti ini hadir dengan pemproses dan grafik yang sangat berkuasa yang sepatutnya memakan kuasa bateri dengan dengan banyak, tetapi dengan peranti ini, anda tiada masalah berkenaan.

Pengecas peranti ini juga sangat ringan dan mudah untuk di bawa kemana sahaja!!!

Secara keseluruhan, peranti ini pasti tidak mengecewakan khususnya bagi mereka yang memerlukan kreativiti ketika menggunakan peranti ini. Dari aspek rekaan, pemproses mahupun paparan, ia ternyata mampu memberikan kepuasan buat pengguna. Berbaloi untuk dimiliki!!!


Casing 2 Dalam 1, Menggabungkan Android Dan iOS

Teknologi tidak pernah berhenti mengagumkan kita dengan ciptaan yang kadang kala sedikit janggal dan tidak konvensional. Impian untuk mempunyai satu telefon pintar yang menggunakan dua sistem operasi mobil terbaik ketika ini, iaitu Android dan iOS mungkin agak mustahil memandangkan betapa sengitnya kedua-dua nama besar ini bersaing.

Namun kini terdapat satu casing yang sedang dibangunkan membolehkan anda menggunakan iOS dan Android tanpa perlu membawa dua peranti berbeza. Syaratnya anda perlu memasangkan casing ini pada iPhone. Casing ini sebenarnya sangat mengagumkan kerana pembinanya berjaya menghasilkan sebuah peranti Android pada saiz versi stripped down yang sangat kompak dan kecil. Casing ini mempunyai paparan Full HD 1080p OLED, bateri, wireless charging dan menggunakan sistem operasi Cyanogen Mod.

Anda boleh lihat sendiri video dari seorang YouTuber yang berjaya mendapatkannya dan mencuba prototaip casing ini.


Pra-Tempah vivo Y17 Dibuka – Bermula SEKARANG ~ 10 Mei 2019!

KEPADA PEMINAT PEMINAT SETIA VIVO! Haaa…vivo hari ini membawakan berita baik buat semua apabila mengumumkan bahawa pra-tempah pewaris baru mereka iaitu vivo Y17 kini telah dibuka!

Bagi yang berminat, pra-tempahan boleh dibuat bermula SEKARANG hingga 10 Mei 2019. Setiap pra-tempahan, pelanggan bakal nikmati ganjaran menarik seperti jaminan waranti tambahan (6 bulan) + perlindungan skrin (6 bulan) dan vivo bluetooth speaker secara percuma!


Pra-Tempahan Black Shark Kini Dibuka! Harga Bermula RM1,599!

Jenama di bawah Xiaomi yang lebih tumpu pada peranti pintar gaming, iaitu Black Shark kini sudah membuka pra-tempahan di pasaran Malaysia secara rasmi melalui DirectD.

Peranti ini terkenal dengan prestasi permainan yang mengagumkan dengan tawaran spesifikasi menarik, antaranya skrin 5.99 inci HD+, cip pemproses Snapdragon 845, RAM sebesar 8GB dan ROM sebesar 128GB, serta sokongan teknologi penyejukan berasaskan cecair dan kapasiti bateri sebesar 4,000mAh yang hadir bersama sokongan pengecasan pantas.

Walaupun ia dikatakan sebagai peranti pintar gaming, tetapi kuasa penggambarannya masih tidak boleh dipandang rendah. Kamera utama dibekal dengan dwi-lensa 12MP + 20MP, manakala kamera hadapan beresolusi 20MP.

Tawaran harga bermula dari RM1,599 bagi versi 6GB RAM + 64GB ROM, sementara untuk versi 8GB RAM + 128GB ROM dijual pada harga RM1,799. Setiap pembelian Black Shark hadir sekali dengan jaminan rasmi selama satu tahun oleh pengedar sah Black Shark.

Bagi yang berminat boleh membuat pra-tempahan di laman DirectD.


Facebook Memperkenalkan Stories

Bagi mereka yang sudah mengemas kini aplikasi Facebook kepada versi terbaru, anda pasti sudah perasan terdapat pembaharuan yang ketara pada antaramuka aplikasi sosial itu.

Melalui fungsi Stories, anda boleh berkongsi rakaman video yang boleh diakses kenalan selama 24 jam sebelum ianya dipadamkan dari laman sosial tersebut. Anda boleh terus merakam video anda dari dalam aplikasi dan menggunakan pelbagai efek yang disediakan pada fungsi ini.

Sebelum Facebook memperkenalkan Stories, fungsi ini sudah pun digunakan secara meluas pada aplikasi Snapchat dan juga Instagram. Jika anda mahu mencuba Stories, pastikan anda menggunakan aplikasi Facebook versi terbaru.


Jualan Hari Pertama OPPO Reno2 Mencatatkan Peningkatan Yang Menakjubkan!!!

Peranti terbaharu daripada OPPO iaitu OPPO Reno2 meneruskan langkah cemerlangnya apabila jualan pada hari pertama telah mencatatkan peningkatan 2 kali ganda berbanding model terdahulu.

Kemeriahan sambutan jelajah jualan OPPO Reno2 sangat dinanti apabila orang ramai sudah mula beratur seawal jap 6 pagi bagi membeli peranti OPPO Reno2 ini.

Sebanyak 1000 orang terawal yang membeli peranti tersebut akan mendapat hadiah percumah bernilai RM1067. Antara hadiah percuma yang boleh dimiliki adalah OPPO Reno Exclusive bag(RM199), VOOC Powerbank (RM269) dan OPPO Enco Q1 Noice Cancelling Headphone (RM599).

Penyanyi terkenal antarabangsa, Eric Chou turut melakukan persembahan yang disaksikan oleh peminat di Sunway Pyramid.

Bagi mereka yang ingin memiliki boleh membeli peranti ini pada harga RM2299 sahaja.

Artikel Berkaitan:


Samsung Memperkenalkan Peti Ais Pintar Dengan Skrin Sentuh Gergasi

CES 2016 akan bermula tidak lama lagi, dan desas desus tentang produk yang bakal dipamerkan sudah mula timbul. Dikhabarkan Samsung akan memperkenalkan peti sejuk pintar yang hadir dengan skrin sentuh gergasi. Skrin sentuh yang dibina pada bahagian kanan panel peti ais itu dilihat mempunyai butang kapasitif yang dapat dilihat pada majoriti peranti Android, namun masih tiada pengumuman rasmi tentang spesifikasi, fungsi dan keupayaan peti sejuk pintar tersebut.


[BOCOR] : Huawei Nova 4 Mempunyai 4 Pilihan Warna?!

Selang beberapa hari sebelum Huawei Nova 4 didedahkan secara rasmi, telah banyak maklumat mengenai peranti tersebut yang telah tertiris di media sosial.

Terbaru, beberapa imej mengenai Nova 4 pula tertiris yang memperlihatkan butiran terkini mengenai peranti tersebut. Nova 4 akan menjadi peranti pertama Huawei yang datang dengan panel lubang kecil pada paparan bagi menempatkan kamera hadapan.

Selain itu, ia juga akan didatangkan dalam empat pilihan warna cerun iaitu hitam, merah jambu, biru dan putih. Ianya juga dilihat bakal mempunyai sokongan tri-kamera utama – salah satunya membawakan sensor tinggi iaitu 48MP. Pengimbas cap jari juga diposisikan pada bahagian belakang peranti.

______________________________________________________________________


Nokia 9 Ilham Dari Model Konsep?!

Ekosistem Windows Phone pada setiap model Nokia sebelum ini ibarat “Hidup segan mati tak mahu”, terus menjatuhkan jenama lagenda ini sendiri. Namun, Nokia tidak berputus asa dan ingin bangun semula dengan menggunakan Android sebagai platfom utama pada setiap peranti yang akan dikeluarkan.

Setelah Nokia 6 diperkenalkan, seorang pakar reka bentuk dari Facebook telah membuat satu ilustrasi diberi nama Nokia 9. Jika diperhatikan paparan yang digunakan, ia hadir dengan paparan skrin 5.5 inci dilengkapi sistem stereo speaker untuk pengalaman hiburan yang mengasyikkan.

Masih mengekalkan reka bentuk trademark Nokia yang bersegi, malah pada versi konsep ini telah membuang ruang yang tidak diperlukan supaya bingkai nampak lebih nipis dan kecil. Dari sisi dalaman pula, kemungkinan pada Nokia akan datang ini menggunakan sistem Android O yang terbaharu, cip pemprosesan Snapdragon 835 yang berkuasa dan mempunyai dua kamera berkembar di bahagian belakang.

Selain itu, pereka konsep ini percaya pihak Nokia akan kekalkan imej tahan lasak mereka dengan meletakkan fungsi kalis air. Pencipta tersebut mengandaikan bahawa Nokia sangat berpontensi untuk membangunkan peranti sedemikian.


Microsoft Merasmikan Game Mode

Microsoft menambah “Game Mode” ke dalam Windows 10 yang akan mengoptimumkan prestasi sistem komputer untuk bermain permainan video. Tidak lama dahulu kami ada kongsikan berita mengenai Game Mode ini, sekarang mari kita lihat dengan lebih lanjut mod yang baru sahaja diperkenalkan oleh Microsoft.

Game Mode menganalisa dan membahagikan kerja di antara pemproses CPU dan GPU untuk menjalankan permainan anda dengan lebih lancar. Microsoft berkata, konsep yang mudah ini akan memberikan frame rate yang lebih tinggi berbanding mod normal.

Selain Game Mode, Microsoft juga memperkenalkan beberapa fungsi baru berkaitan permainan. Dengan menekan Windows + G anda boleh mengaktifkan Game Bar untuk mengakses dengan pantas fungsi screenshot, rakaman video, dan siaran pada platform Beam.

Mod-mod baru ini akan dilancarkan kepada pengguna dengan akses binaan awal Windows sebelum ia dilancarkan secara global.


Pek Sticker Google Allo Khas Dari BuzzFeed

Bersempena perayaan Thanksgiving yang disambut majoriti orang barat, BuzzFeed dan Google telah melancarkan satu pek sticker istimewa Google Allo untuk digunakan untuk meraikan hari tersebut. Sticker ini adalah hasil kreativiti salah seorang pereka BuzzFeed, Kevin Valente, ia memaparkan imej-imej kartun bertemakan cuti serta makanan dan sudah boleh dimuat turun melalui aplikasi Google Allo.


7 Peranti vivo Akan Terima Android Oreo Bermula April

Tahun ini banyak pengeluar telah mula menawarkan Android Oreo kepada para penggunanya seluruh dunia. Terkini, vivo pula mengumumkan peranti-peranti terpilih mereka juga akan menerima sistem operasi terbaru ini bermula bulan April kelak. Berdasarkan imej yang dikongsi, antara peranti vivo yang akan menerima kemas kini Android Oreo ialah X20, X20 Plus, X9s, Xplay6, X9s Plus, X9, dan X9 Plus.

Kemas kini yang akan mula dikeluarkan pada April depan akan didatangkan bersama antaramuka FunTouch OS versi terbaru. Sebelum ketersedian rasmi pula, vivo dikatakan akan menawarkan versi beta tidak lama lagi di dalam forum rasmi mereka.

Kebanyakan peranti yang disebutkan tadi masih belum berada di pasaran Malaysia secara rasmi, tetapi dijangka pada bulan-bulan yang akan datang, vivo bakal melancarkannya.

Sumber


Gear VR Percuma Apabila Anda Beli Galaxy Note 8 Dari 21 hingga 24 September Ini

Minggu ini Samsung bakal melancarkan telefon pintar Galaxy Note 8 di Malaysia. Orang ramai boleh menyaksikan acara perasmian itu 21 September ini di Pavilion, Kuala Lumpur. Dalam masa yang sama, Samsung Malaysia juga mengadakan tawaran menarik kepada anda yang membuat pembelian ke atas peranti terbaru itu.

Oleh itu, kepada mereka yang berhasrat untuk membeli Samsung Galaxy Note 8 dari 21 September hingga 24 September depan, akan akan diberikan Samsung Gear VR bernilai RM499 secara percuma. Selain itu, pembeli juga akan menerima Samsung Screen Protection berharga RM149 dimana menawarkan gantian skrin sekiranya berlaku keretakan.

Samsung Galaxy Note 8 didatangkan dengan paparan Infinity Display bersaiz 6.3 inci bersama fungsi S-Pen. Reka bentuk bersegi yang diperbaharui ini dilengkapi dengan cip pemproses Exynos 8995 yang dijana oleh bateri sebesar 3,300mAh. Turut dibekalkan ialah memori RAM 6GB dan storan sebanyak 64GB dengan sokongan kad microSD.

Apa yang penting, kali ini Samsung menyertakan fungsi penstabilan imej optikal (OIS) di kedua-dua sensor kamera utama. Telefon kalis air ini dijual pada harga RM3,999 sebuah termasuk GST.


Pasukan Malaysia Raih Kejuaraan Di Taiwan Excellence Esports Cup (TEEC) Grand Finale!!

1 berita yang membanggakan apabila Tiga juara Malaysia telah mengharumkan nama Malaysia setelah berjaya merangkul kejuaraan Taiwan Excellence Esports Cup yang disertai oleh penyertaan 30 pasukan sekaligus meraih wang hadiah dibahagikan bernilai RM113,000 antara kumpulan peserta-peserta.

Ketika pertandingan berlangsung, Sebanyak 30,000 penonton turut menyaksikan acara Grand Finale secara atas talian dan seramai 17,389 pengunjung telah hadir di Berjaya Times Square sempena acara Grand Finale yang diadakan di peringkat kejohanan yang berlangsung selama tiga hari ini.

Sambutan yang mengalakkan ini ekoran daripada jenama-jenama esport Taiwan seperti Aero, Aorus, CoolerMaster, InWin, MSI, Predator, Republik of Gamers (ROG), TeamGroup, Thermaltake, Transcend, XPG, ZADAK dan Zowie telah memberikan sokongan padu kepada pertandingan ini.

Perjalanan pasukan Malaysia ini bukan mudah apabila terpaksa menempuhi pertandingan tanpa henti dari April lau melalui beberapa peringkat untuk menempatkan mereka di Grand Finale Taiwan Excellence Esports Cup.

Juara-juara Malaysia baru ini telah bertanding dalam tiga kategori gaming utama; CS: GO, DotA 2 dan League of Legends, dengan setiap pasukan berjaya pulang dengan RM10,000.

Bagi pasukan yang memenangi CS:GO, destinasi mereka seterusnya adalah ke Taiwan untuk mengambil bahagian dalam perlawanan “friendly” yang mana ia akan ditaja sepenuhnya. Mereka bakal bersaing dengan juara-juara lain dari Taiwan, Thailand, Filipina dan India untuk hadiah utama yang bernilai $2,000 (kira-kira RM8369).

Pemenang-pemenang dan hadiah-hadiah TEEC 2019

CSGO:
Pasukan pemenang : FrostFire (RM10,000)
Tempat kedua: Orange Esports. Chymera (RM5000)
Tempat ketiga: Geek Fam (RM3000)

Dota 2:
Pasukan pemenang : Flower Gaming (RM10,000)
Tempat kedua: Dota Hero (RM5000)
Tempat ketiga: Never Win Before (RM3000)

LoL:
Pasukan pemenang : Pepega (RM10,000)
Tempat kedua: 5 Blademasters (RM5000)
Tempat ketiga: Team bob (RM3000)

Artikel Berkaitan:


Nikmati Penjimatan Sehingga RM2200 Bagi Setiap Pembelian Samsung TV dan Soundbar Baharu Sempena Samsung Gemilang Celebration!!

Bersempena dengan hari kemerdekaan yang akan tiba tidak lama lagi, Samsung bakal meraikannya dengan menawarkan pelbagai tawaran menarik kepada pembeli bersempena Samsung Gemilang Celebration. Bermula dari 1 Ogos sehingga 30 September 2019, anda akan menikmati pelbagai diskaun, hadiah eksklusif percuma dan penjimatan sehingga RM2200 bagi setiap pembelian Samsung TV atau Soundbar baharu.

Pelbagai produk yang boleh anda miliki antaranya ialah QLED 8K TV dan Q Series Premium Soundbars yang pastinya memberikan kepuasan ketika anda menggunakannya menerusi paparan yang menakjubkan serta audio yang sangat baik. Dilengkapi dengan rekaan yang sangat nipis memberikan kepuasan tontonan. Ia juga mempunya ciri-ciri menarik seperti membenarkan paparan informasi berguna seperti laporan cuaca serta memainkan muzik.Berikut adalah harga promosi bagi setiap barangan yang ditawarkan. Anda juga akan memiliki hadiah percuma seperti Galaxy Watch Active, Galaxy Fit dan Galaxy Fit E.

TV Model

RRP (RM)

Harga Promo (RM)

Hadiah Percuma

RRP Bagi Hadiah Percuma (RM)

75” Q90R QLED 4K TV

Galaxy Watch Active

65” Q90R QLED 4K TV

Galaxy Watch Active

82” Q60R QLED 4K TV

Galaxy Watch Active

75” Q60R QLED 4K TV

Galaxy Watch Active

65” Q60R QLED 4K TV

Galaxy Fit

55” Q60R QLED 4K TV

Galaxy Fit

65” RU7400 Smart 4K UHD TV

Galaxy Fit

55” RU7400 Smart 4K UHD TV

Galaxy Fit E

50” RU7400 Smart 4K UHD TV

Galaxy Fit E

Bagi pembelian Samsung TV, anda juga boleh mendapat promosi bagi pembelian Soundbar. Berikut adalah harga promosi bagi Soundbar tersebut:

Soundbar Model

RRP (RM)

Harga Promo Dengan Pembelian Mana – Mana Samsung TV (RM)

Q90R Q Series Soundbar

Q70R Q Series Soundbar

Q60R Q Series Soundbar

HW-R650 Soundbar

Bagi mendapatkan maklumat lanjut mengenai Samsung Gemilang Celebration, anda bolehlah melayari laman sesawang Samsung.

Artikel Berkaitan:


Betul Ke Rekaan Nokia 9 Hampir Tiada Bingkai?

HMD sudah memberitahu bahawa syarikat mereka akan memperkenalkan sebuah lagi telefon pintar terbaru tidak lama lagi. Kali ini peranti hampir tiada bingkai pula yang Nokia sedang lihat. Perubahan trend skrin penuh di depan kini dilihat menjadi modal kepada pengeluar untuk memasarkan jenama mereka. Jadi untuk Nokia 9, teknologi ini mungkin akan berlaku.

Butang utama di sebelah depan kini diubah dan diletakkan di bawah dua kamera ZEISS di belakang. Posisi tengah yang rendah ini juga lebih mudah dicapai dan diakses menggunakan jari. Manakala di depan, Nokia 9 akan dipadankan dengan paparan AMOLED melengkung sama seperti panel belakang.

Melalui maklumat dari ujian GFXBench, paparan skrin kini menerima saiz 5.3 inci iaitu sama ukuran seperti Nokia 8. Tetapi kebarangkalian skrin besar 5.5 inci mungkin akan dimuatkan di peranti ini.

Bagi memastikan pengguna terus menggangap Nokia sebagai yang terbaik, ia akan hadir dengan set cip Snapdragon 835 (atau mungkin SD845) dan sensor kamera IMX 258 dimana didatangkan dengan sensor monochrome dan RGB sama seperti Nokia 8.

Dikhabarkan, Nokia 9 bakal dijual pada harga bermula Euro750 (kira-kira RM3,764) yang juga menyokong kalis air dan debu tidak seperti flagship sekarang ini, Nokia 8 .


Ikuti Langkah-Langkah Ini Untuk Mengelakkan Bil Melambung Semasa Melakukan Ibadah Haji

Setiap tahun pasti segelinitr diantara kita umat Islam di Malaysia menunaikan ibadah haji atau umrah. Setakat ini sahaja, sejumlah 30,200 orang telah mendaftar dan bersedia untuk diterbangkan ke Mekkah malah penerbangan pertama sudahpun selamat mendarat pada minggu lepas.

Apabila berjauhan, pasti ada yang merindui keluarga lalu keperluan internet itu menjadi perkara yang penting sekali untuk berhubung. Namun, pengguna perlu memahami bagaimana caj panggilan akan dikenakan ketika berada di luar negara oleh syarikat telekomunikasi tempatan. Oleh itu, Forum Pengguna Komunikasi dan Multimedia Malaysia (CFM) ingin berkongsi tips perayauan antarabangsa yang boleh dijadikan panduan semasa berada di sana.

TIPS 1: Rujuk Penyelia Perkhidmatan anda sebelum memulakan perjalanan ke luar negara.

Ini adalah untuk memastikan anda mendapat maklumat yang tepat mengenai caj yang akan dikenakan. Anda tidak akan dikecualikan daripada membayar caj tersebut walaupun anda benar-benar tidak tahu.

TIPS 2: Buat salinan semua kenalan dan data penting dalam telefon anda sebelum meninggalkan Malaysia.

Ini adalah sebagai langkah keselamatan sekiranya anda kehilangan telefon ketika berada di sana. Anda juga boleh memuatnaik maklumat penting ini dan menyimpannya di dalam storan atas talian capaian mudah dari mana sahaja

TIPS 3: Elak guna dua kad SIM dalam satu telefon.

Anda tidak digalakkan menggunakan cara ini. Gunakan telefon bimbit yang lain bagi setiap kad SIM. Anda juga disarankan agar membawa telefon bimbit kedua bagi penggunaan kad SIM tempatan untuk menerima atau membuat panggilan penting ketika berada di Tanah Suci. Manakala telefon pintar boleh digunakan untuk sambungan Wi-Fi sahaja.

TIPS 4: Beli kad SIM antarabangsa yang dijual di Malaysia melalui dalam talian atau di Lapangan Terbang.

Terdapat kad SIM antarabangsa yang dijual di Malaysia yang mungkin mempunyai pakej yang memenuhi keperluan anda selain dapat mengurangkan kerumitan anda untuk mendaftar kad SIM semasa di luar negara.

TIPS 5: Dapatkan kad SIM tempatan sebaik tiba di Arab Saudi sebagai alternatif untuk mendapatkan pilihan yang lebih murah.

Lakukan sedikit kajian mengenai pelan yang disediakan di sana, dan pilih kad SIM yang terbaik serta sesuai dengan penggunaan anda sepanjang berada di sana.

TIPS 6: Nyahaktifkan “Sambungan Automatik ke Rangkaian”.

Kebanyakan penyelia perkhidmatan di Malaysia mempunyai rakan perayauan antarabangsa di semua negara yang anda lawati dan biasanya mereka menyediakan pakej khas kadar rata bagi panggilan suara dan data apabila anda disambungkan kepada mereka. Nyahaktifkan “SAMBUNGAN AUTOMATIK KE RANGKAIAN” dan pastikan anda sentiasa disambungkan kepada rakan perayauan penyelia pekhidmatan anda untuk menikmati pakej khas ini

TIPS 7: Tukar mod “Airplane” atau “Kapal Terbang” dan gunakan Wi-Fi.

Jika anda ingin terus berhubung hanya menggunakan Wi-Fi, anda boleh memilih untuk menukar mod telefon pintar anda ke mod “AIRPLANE” atau “KAPAL TERBANG” dan gunakan Wi-Fi awam yang anda boleh dapati di sana.

TIPS 8: Gunakan aplikasi seperti WhatsApp ketika menerima panggilan semasa berada di luar negara

Jika anda hanya mahu menerima panggilan dan SMS semasa berada di luar negara, anda boleh memilih untuk menggunakan aplikasi seperti “WhatsApp Call/Video Call” dan gunakan Wi-Fi sahaja.

Mengikut rekod CFM, teradapat peningkatan ketara setiap tahun bagi jumlah aduan mengenai perayauan antarabangsa. Walaubagaimanapun, pada tahun ini jumlah itu telah berkuarangan disebabkan syarikat-syarikat telco kini menawarkan pelan perayauan yang lebih murah dan mudah untuk digunakan.

Sebarang pertanyaan, pengguna boleh terus menghubungi talian bebas tol CFM 1-800-18-2222 atau emel dan layari laman sesawang rasmi CFM.


Sigmax.io memperkenalkan bot perdagangan inovatif yang memudahkan perdagangan arbitraj

SHOEBURY, England, 19 Mei 2021 /PRNewswire/ — Oleh kerana pandangan global terhadap Mata Wang Kripto dan pertukaran mata wang asing tradisional terus terbukti sukar untuk diramalkan, perdagangan arbitraj semakin digunakan oleh kedua-dua pedagang Altcoin & Bitcoin yang baru dan berpengalaman untuk membantu mengurangkan pendedahan transaksi dan meningkatkan keuntungan.

Memperkenalkan Sigmax.io – Bot Arbitraj yang Inovatif

Perdagangan arbitraj merupakan strategi yang digunakan secara meluas untuk membeli pada harga rendah dan menjual pada harga tinggi di bursa mata wang global dan dengan potensi untuk menghasilkan pulangan yang kukuh, ia merupakan alat yang popular di seluruh pasaran.

Pada masa lalu, para pedagang perlu mempunyai pengetahuan yang terperinci bukan sahaja tentang struktur pertukaran dan yuran tetapi juga struktur API untuk menghasilkan dagangan yang berjaya. Itulah yang terjadi sehingga kini.

Bot yang Memudahkan Perdagangan Arbitraj

Sigmax.io  ialah sebuah bot perdagangan baharu yang inovatif yang menjadikan medan permainan sama rata – algoritmanya yang mudah membolehkan pengguna meletakkan beberapa pasangan mata wang secara serentak di pelbagai bursa yang berbeza untuk mengenal pasti dan mengeksploitasi perbezaan harga di antara mereka.

Ia adalah mudah untuk bermula dengan platform Sigmax.io, anda cuma perlu mendaftarkan akaun, mendepositkan mata wang kripto atau fiat ke dalam dompet anda dan menunggu perolehan anda. Pengguna juga boleh menggunakan mata wang fiat untuk berdagang dan mengeluarkan dana setiap 24 jam, bergantung pada nilai aset.

Sigmax.io – Alat Arbitraj Premier untuk Pedagang Altcoin & BTC Kontemporari

Pengguna boleh mendepositkan akaun mereka dengan pelbagai mata wang seperti BTC, DOGE, ETH dan USD serta banyak lagi – setelah akaun tersebut aktif dan mempunyai dana, anda sedia untuk berdagang di lebih 22 bursa kripto global yang disokong dan diikuti oleh 12,000 pasaran yang memberikan pendedahan maksimum kepada pedagang.

Kebanyakan bursa mata wang kripto menawarkan pasangan mata wang yang sama tetapi kadar di antaranya boleh berbeza daripada 1% hingga 15% – bagi pedagang Altcoin atau BTC pada hari ini, keadaan ini menawarkan potensi perolehan yang besar. Bot Sigmax.io membolehkan pengguna menikmati keuntungan purata antara 2% hingga 7% pada hari yang baik dan keuntungan tersedia untuk dikeluarkan dalam tempoh hanya 24 jam selepas dagangan.

Dengan lebih 70 Altcoin dan sebilangan kecil mata wang kripto yang mapan termasuk Bitcoin, adalah sukar untuk memberikan ramalan terbaik tentang pasaran. Bot Sigmax.io membolehkan pengguna melakukan transaksi pelbagai pasangan mata wang pada satu-satu masa – bot merupakan alat yang sempurna untuk membantu pedagang mata wang digital hari ini dengan memudahkan perdagangan arbitraj dan meningkatkan potensi pulangan.

Nikmati pulangan maksimum dengan Sigmax.io dan jadikan perdagangan arbitraj lebih mudah.

Tentang Sigmax.io:  Sigmax.io ialah sebuah bot perdagangan arbitraj yang memperdagangkan beberapa pasangan mata wang dengan pelbagai bursa menggunakan dana bersama yang didepositkan dan dikunci oleh pengguna di seluruh dunia. Untuk maklumat lanjut, sila layari laman web kami atau hubungi kami.

Sila hubungi – Josh Wallis, contact@sigmax.io, josh@sigmax.io, +44 740 102 58 23

Foto – https://ering.com.my/wp-content/uploads/2021/05/sigmax-io-memperkenalkan-bot-perdagangan-inovatif-yang-memudahkan-perdagangan-arbitraj.jpg

Keywords:  Banking/Financial Service Computer/Electronics New products/services Financial Technology

Source: PRNEWSWIRE


Jom Sertai #YOGAC640Challenge & Rebut Peluang Menang Lenovo YOGA C640 – Cabaran Berlangsung Sehingga 31 Disember 2019!

Lenovo Malaysia kini menganjurkan #YOGAC640Challenge – menawarkan orang ramai pengalaman yang mengujakan dengan peluang merebut hadiah utama berupa Lenovo YOGA C640 dan banyak lagi hadiah menarik lain. Bagi yang berminat, cabaran berlangsung sehingga 31 Disember 2019!

Terdapat satu YOGA Timer Pedestal yang dipamerkan menerusi 23 buah kedai Lenovo terpilih di seluruh negara. Ikuti langkah mudah di bawah untuk sertai :

Aha! Mudahkan? Eh, ada lagi best tahu! Selain daripada hadiah utama berupa YOGA C640, pelanggan juga berpeluang untuk memenangi IdeaPad S340 (tempat ke-2), Lenovo L27Q (tempat ke-3) dan Lenovo Tab 7 TB-7504X (tempat ke-4 & ke-5).

Pengumuman pemenang akan dibuat pada pertengahan bulan Januari dan keputusan akan diberitahu menerusi e-mel atau pesanan ringkas SMS. So, tunggu apa lagi? Jom sertai sekarang dan kunjungi kedai-kedai yang mengambil bahagian hari ini juga! Maklumat lanjut, boleh layari Lenovo Malaysia


Realme Q Kini Rasmi Pada Harga Bermula Dari Kira – Kira RM586 – Tampil Dengan 4 Kamera, Snapdragon 712 & 4035mAh

Siapa yang tidak kenal jenama peranti Realme yang kini sedang kian popular di kalangan peminat khususnya golongan belia telah melancarkan 1 lagu telefon pintar terbaharu yang dikenali sebagai Realme Q yang dijual pada harga bermula dari RMB998 (RM586).

Peranti ini sangat menarik apabila dihadirkan dengan skrin bersaiz 6.3 inci dengan nisbah skrin ke kerang mencapai 90.6% sekaligus memberikan kepuasan tontonan kepada pengguna.

Peranti ini hadir dengan ColorOS 6 yang memudahkan penggunaannya.

Lebih menarik, peranti ini turut dikuasakan oleh pemproses Snapdragon 712 dan dipadankan dengan GPU Adrena 616. Peranti ini hadir dengan RAM 4GB / 6GB / 8GB dan storan 64GB / 128GB yang nyata memberikan keupayaan yang mengagumkan kepada pengguna.

Kamera juga tidak mengecewakan apabila ia disertakan dengan sistem 4 kamera iaitu 48MP bagi kamera utama dan 16MP bagi kamera hadapan.

Jika dilihat dari aspek bateri juga tidak mengecewakan apabila ia hadir dengan kapasiti sebesar 4035mAh dan dipadankan dengan pengecasan pantas VOOC 3.0 (20W). Pastinya anda tidak mengalami masalah bateri cepat habis.

Realme Q ini bakal tampil dengan 3 varian dan harga seperti berikut:

Artikel Berkaitan:


Celcom Membuka Sesi Pra-Tempahan Siri iPhone 11 Pada 20 September

20 September adalah hari yang sangat bermakna bagi peminat tegar Apple! Kenapa? Sebab sesi pra-tempahan akan bermula pada hari tersebut, dan pihak telco turut mengambil bahagian dalam menawarkan pakej menarik buat pengguna mereka.

Celcom salah satu telco tempatan juga membuka sesi pra-tempahan pada hari tersebut, sesiapa yang berminat melanggan siri iPhone 11 boleh membuat pesanan melalui Celcom Online Store, atau kunjungi kedai Celcom bluecube serta pengedar sah Celcom.


Platform eDagang Asia Tenggara Lazada lancar program ganjaran pepijat awam bersama YesWeHack

Fokus pada kerentanan data peribadi, Lazada akan membayar ganjaran sehingga US$10,000 kepada penggodam beretika

SINGAPURA, 12 Jun 2021 /PRNewswire/ — Platform eDagang yang terkemuka di Asia Tenggara, Lazada mengumumkan pelancaran program ganjaran pepijat (bug bounty) awam bersama YesWeHack untuk mengenal pasti kerentanan, setelah menjalankan program persendirian sepanjang 18 bulan yang membuahkan hasil. Sejak Januari 2020, Lazada telah bekerjasama dengan penggodam beretika untuk mengesan kerentanan keselamatan dalam persekitaran ITnya sebagai sebahagian daripada program ganjaran pepijat persendirian dan kini membuka program tersebut kepada seluruh komuniti keselamatan siber.

Southeast Asia eCommerce platform Lazada launches public bug bounty program with YesWeHack

Dengan pelancaran program Ganjaran Pepijat awam ini, Lazada menunjukkan penegasan terhadap industri eDagang dan mengetengahkan keutamaan yang diletakkan olehnya terhadap keselamatan dan ketelusan untuk pelanggan dan rakan kongsinya, dengan menawarkan sehingga US$10,000 bagi setiap ganjaran kepada penyelidik keselamatan.

Melindungi data pelanggan merupakan keutamaan tertinggi Ditubuhkan pada tahun 2012 dan beribu pejabat di Singapura, Lazada ialah salah satu platform e-dagang yang terkemuka di Asia Tenggara dan diambil alih oleh Alibaba Group pada tahun 2016. Syarikat ini, yang mempunyai operasi di Indonesia, Malaysia, Filipina, Singapura, Thailand dan Vietnam, turut menawarkan penyelesaian logistik, teknologi peruncitan dan perkhidmatan pembayaran, di samping LazMall, iaitu pusat membeli belah maya yang terbesar di rantau ini dengan lebih 18,000 jenama.

Sejak pelancaran program ganjaran pepijat persendiriannya, Lazada telah bekerjasama dengan lebih seratus penggodam beretika untuk menonjolkan kerentanan dan telah menganugerahkan ganjaran sebanyak lebih US$150,000 kepada penyelidik keselamatan. Ini termasuk acara pra-pelancaran untuk program awam yang dijalankan yang menyaksikan penggodam daripada komuniti YesWeHack mengenal pasti kerentanan dalam tempoh 48 jam.

“Melihatkan kepentingan data dan maklumat peribadi, Lazada memberi perhatian tinggi untuk melindungi pelanggan kami dan kami telah berusaha untuk mengatasi kerentanan ini bagi menjamin platform membeli belah yang selamat. Dengan sifat keselamatan data yang semakin berkembang serta sifat penggogam yang agresif yang mengeksploitasi teknologi untuk mencuri data, kami percaya dengan jalinan kerjasama bersama komuniti keselamatan siber yang lebih besar bagi mengukuhkan ekosistem IT kami,” kata Alan Chan, Ketua Pegawai Risiko Lazada Group.

“Sejak bekerjasama dengan YesWeHack, kami telah memperbaiki aspek keselamatan kami dengan meningkatkan Proses Pembangunan Perisian Selamat kami bagi mengelakkan jenis kerentanan yang sama muncul lagi. Amat berguna apabila dapat mengesahkan dengan penyelidik yang lebih luas bahawa pemantauan keselamatan kami dapat mengesan eksploitasi kerentanan.”

Ganjaran sehingga US$10,000 untuk laporan mengenai kerentanan kritikalKini, Lazada mengambil langkah-langkah tambahan untuk memberi ketelusan dan keselamatan kepada pelanggannya, dengan memindahkan aspek yang diuji sebelum ini dalam program persendirian ke program awam. Ini membolehkan penyelidik keselamatan siber dari seluruh dunia mengambil bahagian dalam program ini dan melaporkan kerentanan ke platform eDagang.

Di samping itu, perhatian khusus akan diberikan kepada kerentanan yang memberi kesan ke atas data peribadi dan mempunyai tahap keterukan “tinggi” atau “kritikal”. Untuk laporan yang dihantar mengenai kerentanan kritikal, Lazada akan membayar sehingga US$10,000 kepada penyelidik keselamatan. Maklumat lanjut mengenai program ganjaran awam boleh ditemui di sini.

“Dengan melancarkan program ganjaran pepijat awam yang terkini ini, kami menyampaikan pesanan yang jelas kepada semua orang bahawa kami menghargai kepentingan data yang kami miliki. Kami percaya dengan kepakaran komuniti YesWeHack dan berasa gembira untuk terus bekerjasama dengan penggodam beretika bagi mengenal pasti kaedah serangan baharu dan menentang serangan berkenaan. Ini berkaitan usaha melindungi data kami, melindungi kakitangan kami dan melindungi pelanggan kami daripada kerentanan,” kata Franck Vervial, Ketua Pertahanan Siber di Lazada.

“YesWeHack berbesar hati dapat bekerjasama dengan Lazada dan memperluas pasaran kami di Asia, memastikan platform e-dagang mereka dan pelanggannya dilindungi daripada ancaman siber yang semakin sofistikated,” kata Kevin Gallerin, Pengarah Urusan, APAC di YesWeHack. “Peralihan ke program awam menyusuli kolaborasi selama lebih 18 bulan, yang mana komuniti penyelidik global kami telah mendemonstrasikan keberkesanannya dan spektrum kemahiran yang luas. Dengan mendekati komuniti yang lebih luas, Lazada dapat mengukuhkan keselamatannya, memperjuangkan ketelusan serta privasi dan perlindungan data. Akhirnya, membina dan mengekalkan kepercayaan serta pengalaman beberapa juta pengguna di seluruh APAC.”

Latar Belakang Lazada Group Ditubuhkan pada tahun 2012, Lazada Group ialah platform eDagang yang terkemuka di Asia Tenggara. Kami mempercepatkan kemajuan di Indonesia, Malaysia, Filipina, Singapura, Thailand dan Vietnam melalui perdagangan dan teknologi. Dengan rangkaian logistik dan pembayaran terbesar di rantau ini, Lazada merupakan sebahagian daripada kehidupan harian pengguna kami di rantau ini dan kami menyasarkan untuk menawarkan perkhidmatan kepada 300 juta pembeli belah menjelang tahun 2030. Sejak tahun 2016, Lazada merupakan platform unggulan Asia Tenggara daripada Alibaba Group yang dikuasakan oleh infrastruktur teknologinya yang bertaraf dunia.

Latar Belakang YesWeHack Ditubuhkan pada tahun 2015, YesWeHack ialah Platform Ganjaran Pepijat & VDP Global.

YesWeHack menawarkan syarikat-syarikat dengan pendekatan inovatif kepada keselamatan siber dengan Ganjaran Pepijat (bayar-setiap-kerentanan yang ditemui), menghubungkan lebih daripada 25,000 pakar keselamatan siber (penggodam beretika) merentas 170 negara dengan organisasi-organisasi untuk melindungi ruang lingkup mereka yang terdedah dan melaporkan kerentanan di laman sesawang, aplikasi mudah alih, infrastruktur dan peranti terhubung mereka.

YesWeHack menjalankan program persendirian (berdasarkan jemputan sahaja) dan program awam untuk beratus-ratus organisasi di seluruh dunia dengan mematuhi peraturan Eropah yang paling ketat.

Selain daripada platform Ganjaran Pepijat, YesWeHack turut menawarkan: sokongan untuk mewujudkan Dasar Pendedahan Kerentanan (Vulnerability Disclosure Policy, VDP), platform pembelajaran untuk penggodam beretika yang dikenali sebagai Dojo dan platform latihan untuk institusi pendidikan, YesWeHackEDU. Untuk maklumat lanjut: www.yeswehack.com

Keywords:  Computer/Electronics Electronic Commerce High Tech Security Retail Web Site Licensing/marketing agreements New products/services

Source: PRNEWSWIRE


Apple Lantik Bekas Eksekutif Samsung SDI, Soonho Ahn

Jika kita lihat, kapasiti bateri iPhone agak kecil berbanding peranti-peranti yang lain. Jadi rungutan pengguna iPhone mengenai bateri iPhone yang cepat habis perlu diambil perhatian.

Justeru, menurut 1 laporan daripada Bloomberg, Apple telah melantik bekas eksekutif Samsung SDI, Soonho Ahn, bagi mengetuai unit pembangun bateri global. Menurut laporan tersebut, beliau telah menyertai Apple sejak dari Disember 2018.

Pada ketika ini, Apple mengambil langkah mengurangkan pergantungan kepada pihak ketiga. Antara langkah yang telah dijalankan ialah mereka sendiri komponen iPhone.

Pengguna pastinya mengharap Apple memperbaiki bateri bagi peranti mereka.

Baca juga:


Moonbug dan Rakan Kongsi KT akan Membawakan Sensasi Global CoComelon kepada Keluarga di Seluruh Korea Selatan

Seratus Tujuh Puluh Episod Program Pendidikan Kanak-kanak Kini Tersedia dengan Episod Baharu Akan Datang

LONDON, 16 Oktober 2020 /PRNewswire/ — Moonbug Entertainment Ltd., salah satu syarikat media digital terbesar di dunia, hari ini mengumumkan kerjasama baharu dengan KT Corporation, pengendali protokol televisyen (IPTV) internet terbesar di Korea Selatan, untuk membawakan siri animasi 3Dnya yang sangat popular, CoComelon ke Korea Selatan sebagai jenama pendidikan Bahasa Inggeris yang penting untuk platform tersebut. Keluarga kini boleh mengakses episod di semua platform KT termasuk Olleh TV dan Seezn, dengan kandungan baharu yang akan ditayangkan di sepanjang tahun.

“CoComelon telah menghiburkan berjuta-juta kanak-kanak di seluruh dunia dengan kandungan kanak-kanak yang menarik dan mendidik,” kata Nicolas Eglau, Ketua EMEA dan APAC, Moonbug. “Matlamat kami adalah untuk terus membawa CoComelon kepada penonton baharu dan sebagai salah satu penyedia IPTV terbesar, KT adalah rakan kongsi yang kuat untuk melakukannya di Korea Selatan.”

“CoComelon ialah persembahan menyeronokkan yang membantu kanak-kanak belajar dan berkembang,” tambah Euddum Park, Moonbug. “Nilainya yang kukuh serta manfaat pembelajarannya mencipta sumber yang sempurna untuk pendidikan Bahasa Inggeris semula jadi dan berkaitan bagi kanak-kanak prasekolah Korea.”

Sebagai saluran YouTube yang paling banyak ditonton di dunia dengan lebih daripada 92.8 juta pelanggan dan 3.5 bilion tontonan setiap bulan, CoComelon mengajar kanak-kanak cara melakukan aktiviti seharian seperti tugasan rumah dengan rasa bersemangat dan positif. Dengan warnanya yang terang dan memberangsangkan, CoComelon menarik kanak-kanak berumur satu hingga empat tahun untuk menyanyi dan menari bersama Baby JJ dan adik-beradiknya ketika mereka belajar tentang huruf, nombor, bunyi haiwan, warna dan banyak lagi.

“Kami amat berbesar hati untuk memulakan ‘CoComelon’, saluran YouTube Kids yang paling banyak ditonton di dunia, di platform IPTV KT,” kata Song Jae-Ho, Ketua Perniagaan Platform Media KT. “KT dan Moonbug akan berganding bahu untuk menyediakan kandungan media pendidikan terbaik untuk kanak-kanak Korea.”

Untuk maklumat lanjut tentang Moonbug dan portfolionya yang mengagumkan, sila layari www.moonbug.com.

Tentang Moonbug EntertainmentMoonbug Entertainment ialah sebuah syarikat hiburan global pemenang anugerah yang menyediakan program pendidikan berasaskan nilai untuk kanak-kanak. Rancangan kanak-kanaknya yang popular merangkumi sensasi global CoComelon, Blippi, Little Baby Bum, My Magic Pet Morphle, Supa Strikas, Go Buster, Playtime with Twinkle, Gecko’s Garage, ARPO dan banyak lagi yang tersedia dalam 26 bahasa.

Dalam masa hanya dua tahun, ia telah menjadi pusat tenaga pengaturcaraan kanak-kanak dengan perpustakaan yang mengandungi lebih daripada 550 jam kandungan, yang diedarkan di lebih daripada 100 platform di seluruh dunia, termasuk YouTube, Netflix, Hulu, Amazon Prime Video, Joyn, Sky dan Roku. Pada bulan Mei 2020, Tubular Labs telah menamakan Moonbug sebagai salah sebuah syarikat hiburan kanak-kanak digital terkemuka di dunia berdasarkan jumlah minit yang ditonton di seluruh dunia.

TENTANG KT CORPORATION (KRX: 030200; NYSE: KT)KT Corp., penyedia perkhidmatan telekomunikasi terbesar Korea, menerajui era inovasi baharu di salah satu negara paling banyak rangkaian di dunia dengan 5G, Data Raya, Awan, IoT, Rantaian Blok dan teknologi transformatif lain. KT melancarkan rangkaian 5G komersial nasional pertama di dunia pada bulan April 2019, setelah menyiarkan perkhidmatan 5G percubaan yang pertama ketika Sukan Olimpik Musim Sejuk PyeongChang pada bulan Februari 2018. Untuk membantu mengatasi COVID-19, KT mengadakan kempen sosial, yang diberi judul “Ma-Eum: TACT (Hati ke Hati),” yang menyediakan sokongan teknologi untuk orang dan perniagaan yang memerlukan. KT akan memberikan perkhidmatan dan penyelesaian yang paling penting dan inovatif kepada pelanggannya di seluruh dunia sebagai barisan pertama dalam revolusi teknologi seterusnya dan Syarikat ICT Global nombor satu.

Foto – https://ering.com.my/wp-content/uploads/2020/10/moonbug-dan-rakan-kongsi-kt-akan-membawakan-sensasi-global-cocomelon-kepada-keluarga-di-seluruh-korea-selatan.jpg

Keywords: Computer/Electronics Education Multimedia/Online/Internet Children-related news

Source: PRNEWSWIRE


ASUS ZENVOLUTION MALAYSIA : PERBEZAAN SIRI ASUS ZENFONE 3

Perbandingan Spesifikasi 5 Model Terbaru Dari Siri ASUS ZenFone 3

Tidak dinafikan ASUS sering mengambil pendekatan yang sedikit berbeza jika dibandingkan dengan kebanyakan pengeluar telefon pintar yang lain apabila ia sering memperkenalkan beberapa model berbeza dari satu siri yang sama. Sebagaimana siri ZenFone sebelum ini, ZenFone 3 telah diperkenalkan dalam beberapa model atau variasi berbeza yang sedikit sebanyak boleh mengelirukan pengguna.

Di dalam majlis pelancaran ASUS Zenvolution yang berlangsung baru-baru ini, jelas dapat dilihat bahawa sebanyak lima model berbeza siri ZenFone 3 telah diumumkan iaitu ZenFone 3 Deluxe, ZenFone 3 Ultra, ZenFone 3, ZenFone 3 Laser dan juga ZenFone 3 Max. Malah daripada lima model tersebut, model ZenFone 3 Deluxe dan juga ZenFone 3 telah diperkenalkan dalam dua variasi berbeza. Oleh itu, eRing akan berkongsi info perbandingan spesifikasi antara kesemua siri ZenFone 3 untuk rujukan anda.

Ciri-Ciri Menarik Siri ASUS ZenFone 3:

ASUS ZenFone 3 Deluxe

ASUS ZenFone 3 Ultra

ASUS ZenFone 3

ASUS ZenFone 3 Laser

ASUS ZenFone 3 Max


Rasmi! OPPO R17 Pro Bakal ‘Bertemu’ Pengguna Tempatan Pada 22 November 2018

OPPO Malaysia hari ini membawakan berita gembira apabila mengesahkan bahawa telefon pintar terbaharu keluaran mereka iaitu OPPO R17 Pro bakal bertemu pengguna tempatan pada 22 November depan!

Dengan tema “Seize the night”, majlis pelancaran itu akan diserikan lagi dengan kehadiran ahli squad selebriti tempatan OPPO iaitu MinChen dan Zahirah Macwilson.

Sebagai peneraju telefon pintar yang memberi tumpuan untuk membawakan inovasi lebih maju, OPPO amat memahami keperluan fotografi pengguna dan telah menghasilkan telefon sewajarnya iaitu OPPO R17 Pro.

R17 Pro dilengkapi kamera utama yang hadir dengan dua pilihan bukaan pintar iaitu f/2.4 dan f/1.5 – setiap kali kamera mengesan keadaan yang cerah, aperture akan beralih ke f/2.4 bagi menghasilkan gambar yang lebih tajam dan jelas.

Sementara itu, pada persekitaran yang gelap pula, lensa secara automatik akan bertukar ke aperture f/1.5 bagi membolehkan cahaya masuk dan seterusnya menghasilkan gambar yang lebih cerah serta jelas.

Baca Juga :

OPPO R17 Pro – Gergasi 3 Kamera + 2 Bateri + 1 Skrin Titisan Air
Sertai Peraduan Fotografi OPPO & Anda Berpeluang ‘Miliki’ OPPO R17 Pro


Switch Gurney Paragon Mall Mengadakan Jualan Penghabisan Stok!

Bagi anda yang berada di utara tanah air, ini ada berita baik buat anda semua semua! Switch Gurney Paragon Mall, Pulau Pinang akan mengadakan jualan penghabisan stok. Terdapat banyak produk yang perlu dihabiskan seperti iPhone, iPad mini, iPad Air, iPad Pro, Macbook, Macbook Pro, iMac dan macam-macam lagi.

Anda boleh mengunjungi stor ini di lokasi Lot L3.22, Level 3 Gurney Paragon Mall, Georgetown bermula pada hari ini, 8 September sehingga 10 September 2017! Jadi, ini ada sedikit senarai produk dan harga menarik ditawarkan :

Tekan sini untuk produk lain.

Terma dan Syarat :

Ini ada sedikit pesanan, jika ingin membeli lebih dari satu unit, sila bawa kenalan bersama anda. Cepat, jangan lepaskan peluang untuk memiliki salah satu produk dari Apple!


Liga DotA 2 Terbesar Di Malaysia Menawarkan Hadiah Bernilai RM550,000

Malaysia Esports League (MESL) telah rasmi dilancarkan hari ini dengan hadiah bernilai RM500,000. MESL merupakan liga eSukan DotA 2 yang terbesar di Malaysia dan akan dijayakan dengan sokongan dari U Mobile dan Logitech G sebagai penaja, bersama eGG Network serta Twitch.tv sebagai rakan media penyiaran.

Bakal bermula pada 2 September 2017, dengan kelayakan akan diadakan di seluruh Malaysia termasuk Sabah dan Sarawak. 16 pasukan terbaik dalam pusingan kelayakan akan bersaing di dalam peringkat kumpulan selama 3 bulan. 8 pasukan teratas dari peringkat kumpulan akan bersaing di peringkat akhir untuk merebut hadiah wang tunai bernilai RM500,000. Lebih istimewa, U Mobile turut menyediakan wang tunai tambahan sebanyak RM50,000 sekiranya pemenang utama seorang pengguna aktif U Mobile.

Semua pertandingan akan disiarkan secara langsung menerusi eGG Network dan juga Twitch.tv. Siaran eGG Network boleh ditonton secara percuma menerusi aplikasi Astro GO, dan pengguna U Mobile tidak perlu risaukan kuota kerana Video-Onz turut menyediakan data khas untuk Astro GO.

Tidak dilupakan kepada pelangan U Mobile, anda juga berpeluang untuk mendapatkan aksesori gaming bernilai RM 50 apabila menyertai pertandingan For The Win.

Kepada pemain DotA 2, ini masanya untuk anda menujukkan bakat dan kemahiran yang ada, mungkin rezeki memihak kepada anda untuk ke peringkat antarabangsa. Sebarang maklumat lanjut mengenai pertandingan ini boleh melayari laman web Malaysia Esports League.


PERCUMA! PERCUMA! PERCUMA! Kod Permainan #DOOM Bernilai RM199

Hanya tekan Like, kongsi dan tag!
Tak perlu beli apa-apa pun!

Langkah ringkas sahaja dan anda berpeluang memenangi kod permainan #DOOM yang bernilai RM199 secara PERCUMA!!!

[gravityform id=”7″ title=”true” description=”true”]


Alibaba Cloud Menyusun Semula Strategi Awan Hibrid untuk Memacu Perlaksanaan Teknologi Awan bagi Perusahaan

HANGZHOU, China, 8 Disember 2020 /PRNewswire/ — Alibaba Cloud, tulang belakang kepada teknologi digital dan kepintaran bagi Kumpulan Alibaba, telah menyusun semula strategi awan hibridnya untuk memfokus kepada keserasian, keselamatan, pematuhan, kebolehskalaan dan kebolehpercayaan dengan menawarkan produk baru yang dinaiktaraf dan programnya Hybrid Cloud Partner Program. Dalam membantu perniagaan, terutamanya perusahaan kecil dan sederhana (PKS) melakukan transformasi digital dan mengambil manfaat ke atas keanjalan yang tinggi bagi awan umum, boleh skala, ciri-ciri sentiasa tersedia, peralatan baru dilancarkan untuk membantu keperluan menggunakan awan persendirian bagi perusahaan.

Untuk menyokong sandaran awan hibrid yang tepat dan menjimatkan kos, Alibaba Cloud telah melancarkan sebuah server fizikal untuk mengintegrasikan dengan penyelesaian Hybrid Backup Recovery (HBR) dengan kemampuan sandaran terbenam untuk awan umum. Peralatan tersebut berperanan sebagai penghubung di antara pelayan pelanggan di premis dan awan awam dengan mengutamakan keselamatan rangkaian dan kecekapan. Sumber dwi kuasanya, port rangkaian dan cakera hot backup juga untuk memastikan persekitaran operasi yang selamat dan stabil untuk pengguna tanpa menggunakan sumber pengkomputeran tambahan.

Peralatan Hybrid Cloud Storage Array (HCSA) ialah storan untuk perusahaan. Ia bersepadu dengan perkhidmatan penyimpanan awan Alibaba dengan itu menghubungkan storan tempatan dengan awan umum yang elastik, boleh skala dan tanpa had untuk mencipta persekitaran awan hibrid yang lancar dengan operasi mudah. HCSA menyokong pelbagai mod awan hibrid seperti cloud caching, replikasi, tiering, dan snapshots dengan reka bentuk peralatan yang mempunyai lewahan sepenuhnya untuk memastikan tiada satu pun kegagalan yang berlaku ketika operasi dijalankan. Melalui HCSA, pelanggan dengan mudah melaksanakan pengurusan fail pasukan secara silang dan kerjasama, pengurusan storan unified heterogeneous, dan sambungan storan dari pelayan tempatan kepada awan awam.

Bagi mengaktifkan perkhidmatan penghantaran dan inovasi bersama dengan rakan kongsi awan hibrid, Alibaba Cloud telah melancarkan Program Hybrid Cloud Partner untuk membekalkan sebuah ekosistem kepada rakan kongsi yang berkebolehan dalam merancang, mereka bentuk, dan menjual semula perkhidmatan untuk mendorong penggunaan awan hibrid dalam kalangan pengguna. Alibaba Clould juga akan menawarkan sumber-sumber teknikal percuma kepada rakan kongsi yang layak di bawah program ini termasuk lesen ZStack percuma dengan pemproses CPU tidak terhad.

Program ini termasuklah rakan kongsi global semasa seperti DXC Technology, Equinix, HPE, NCS, Whale Cloud; European partners Arrow Electronics, Softline Group dan APAC partners AsiaPac, B&Data, Blue Power Technology, Cloudify, CTC Global, DiGiCOR, dan Sen Spirit.

Kevin Li, Pengurus Besar Hybrid Cloud Business, Alibaba Cloud Intelligence, berkata, “Pemerhatian utama dari tahun 2020 adalah penggunaan pengaturan awan hibrid akan terus meningkat pada masa akan datang kerana ia mempercepat keperluan transformasi digital bagi perniagaan di serata tempat. Di Alibaba Cloud, kami komited untuk memudahkan kesemua perusahaan kecil mahupun besar, untuk mempercepatkan keperluan transformasi digital mereka. Kami ingin mencipta sebuah ekosistem untuk rakan kongsi awan hibrid supaya dapat bersama-sama untuk bersaing di dalam era digital.”

Zhenzhong Cao, Ketua Perunding Digital, Whale Cloud International, berkata, “Whale Cloud, setelah menjadi rakan kongsi Alibaba Cloud selama dua tahun, telah menyaksikan perkembangan yang hebat dalam operasi kami apabila mengguna pakai teknologi awan dan digital. Kami sangat percaya akan potensi awan dan berusaha untuk menyampaikan peralatan digital dan telco BSS/OSS yang terbaik kepada pelanggan kami dengan memanfaatkan penyelesaian Hibrid Awan Alibaba. Transformasi perusahaan digital baru sahaja bermula dan, bersama dengan Alibaba Cloud, kami akan membantu perusahaan mengguna pakai peralatan digital dan infrastruktur awan di dalam ekonomi digital, dan mencipta produk dan perkhidmatan yang lebih baik.”

James Wong, Timbalan Presiden, Global Business of NCS, berkata, “Kami amat teruja dengan kerjasama dan peluang perniagaan dengan Alibaba Cloud di Singapura, China dan di rantau Asia Pasifik. Pakar NEXT Digital Solution dan Cloud Service Delivery kami melaksanakan model operasi awan yang terkini untuk menyokong dan membolehkan transformasi digital dan langkah migrasi awan bagi pelanggan kami. Menjadi rakan kongsi Alibaba Cloud dapat meningkatkan kemampuan kami dengan lebih jauh dalam memanfaatkan teknologi terkemuka untuk memberi perkhidmatan kepada pelanggan Kerajaan dan Perusahaan kami.”

Richard Huang, Pengasas Bersama & CEO DiGiCOR, berkata, “Kami amat teruja untuk bekerjasama dengan Alibaba Cloud, pembekal perkhidmatan awan terbesar APAC untuk memperluas infrastruktur IT teras mereka di Australia dan NZ dengan infrastruktur teras DiGiCOR. Kerjasama ini akan membenarkan kami membekalkan infrastruktur awan yang kukuh seperti Alibaba Cloud ZStack, untuk menjadi padanan terbaik bagi keperluan pelanggan kami merentasi pelbagai sektor industri. Hasil dari perkongsian ini memberi perkhidmatan yang berkesan dari segi kos dan perkhidmatan yang terkemuka kepada pelanggan kami di seluruh rantau ini.”

Christanto Suryadarma, Pengarah Senior dan Pengurus Besar – APAC Channels, Mid-market & SMB, Alibaba Cloud Partnership, Hewlett Packard Enterprise berkata, “Hewlett Packard Enterprise (HPE) telah berjaya dalam kerjasama dengan Alibaba Cloud sejak 2018 dalam melaksanakan awan hibrid generasi baharu dan mendorong kejayaan pelanggan di dalam sektor seperti telekomunikasi, perkhidmatan kewangan, penerbangan dan perkhidmatan awam. Kami berasa gembira untuk membawa rakan kongsi kami dengan Alibaba Cloud kepada tahap yang seterusnya iaitu Alibaba Hybrid Cloud Partner. Melalui portfolio inovasi dan Global Channels ekosistem kami, kami akan mempercepatkan kerjasama dengan Alibaba Cloud Solutions dan mencipta sinergi baharu untuk membantu pelanggan kami mempercepat transformasi digital mereka, memanfaatkan kuasa penuh maklumat mereka, di mana sahaja mereka berada, dan mendapat faedah daripada penggunaan awan moden di premis melalui tawaran penggunaan yang unik dan sebagai visi perkhidmatan kami.”

Michael Tsang, Pengarah Senior, Pengurusan Akaun Rakan Kongsi, Equinix Asia-Pacific berkata, “Kami mempunyai sejarah yang panjang dalam kerjasama dengan Alibaba Cloud untuk memenuhi keperluan digital bagi peneraju, dalam reka bentuk multiawan hibrid. Melalui Equinix Fabric™, perusahaan boleh membangun hubungan yang terus dan boleh skala dengan Alibaba Cloud di 17 bandar raya besar di seluruh dunia. Menggabungkan penyelesaian Alibaba Cloud, termasuk ZStack dan Storage Array, dengan rangkaian global dan ekosistem yang kukuh dengan 2,900+ awan dan pembekal perkhidmatan IT, kami membolehkan perusahaan mempercepatkan kelebihan digital mereka dengan infrastruktur IT yang tangkas, selamat dan memberi kesan kos yang efektif.”

Sebagai tambahan kepada peralatan perkakasan, Alibaba Cloud juga menaik taraf ZStack, sebagai penyelesaian awan hibrid ringan secara mudah diatur kedudukannya untuk menguruskan perkakasan di pusat data, pelayan di bahagian pinggir, dan persekitaran awan hibrid di kesemua premis dan sumber Alibaba Cloud. Dibandingkan antara penyelesaian persendirian tradisional dengan awan hibrid, Alibaba Cloud ZStack adalah lebih menjimatkan kos dan boleh skala, serta boleh diatur kedudukannya sebagai sambungan tunggal dalam masa 30 minit dan dapat di skala keluar dengan mudah kepada ratusan pelayan apabila diperlukan.

Mengenai Alibaba Cloud

Ditubuhkan pada 2009, Alibaba Cloud (alibabacloud.com), tulang belakang teknologi digital dan kepintaran bagi Alibaba Group, merupakan di antara tiga pembekal IaaS yang utama di dunia, menurut Gartner. Ia juga merupakan pembekal terbesar untuk perkhidmatan awan awam di China, menurut IDC. Alibaba Cloud membekalkan perkhidmatan perkomputeran awan yang menyeluruh kepada perniagaan di seluruh dunia, termasuk kepada peniaga yang menjalankan perniagaan di pasaran Alibaba Group, perniagaan permulaan, syarikat perbadanan dan perkhidmatan awam. Alibaba Cloud merupakan Rakan Kongsi Perkhidmatan Awan bagi Jawatankuasa Olimpik Antarabangsa.

Hubungan media:

Alibaba GroupClaudia JuClaudia.ju@alibaba-inc.com

Source: PRNEWSWIRE


Honor Dan Redbox Mahu Belanja Anda Berkaraoke!!

Anda suka karaoke? Anda ada peranti Honor? Kalau ya lekas pergi ke mana-mana pusat karaoke Red Box & Green Box kerana Honor dan Redbox telah mengisytiharkan bahawa setiap hari Selasa mulai hari ini sehingga 31 Disember 2016 adalah hari “Honor Day”. Pada hari tersebut anda boleh menikmati diskaun sebanyak 20% dengan hanya menunjukkan peranti Honor di kaunter bayaran.

Sila ambil perhatian di bawah untuk terma-terma dan syarat-syarat:

Produk Honor yang sah dalam promosi ini:


[Ura-Ura] : Samsung Galaxy S11 Bakal Dibekalkan Dengan Sensor 108MP Yang Baru – Prestasi Ditambah Baik!

Sebelum ini timbul desas-desus mengatakan, Samsung Galaxy S11 bakal membawakan tetapan empat kamera utama – salah satu lensa bakal membawakan sensor sebesar 108MP. Ramai yang berspekulasi bahawa ia bakal menggunakan sensor ISOCELL Bright HMX yang dibangunkan dengan kerjasama Xiaomi.

Namun, spekulasi ini ternyata salah apabila terdapat dakwaan mengatakan Samsung akan menggunakan sensor 108MP yang baru. Pun begitu, maklumat lanjut mengenai sensor ini masih tidak dijelaskan dan ia berkemungkinan menjadi model yang lebih baru daripada sebelum ini – termasuk keupayaan prestasi kamera pada pencahayaan rendah dan video 6K lossless.

Walau bagaimanapun, maklumat tertiris masih lagi rumors dan belum diketahui kesasihannya. Samsung Galaxy S11 dijangka bakal membuat kemunculan pada bulan Februari tahun hadapan dan bakal dibekalkan dengan spesifikasi yang lebih mantap. Sama-sama kita tunggu!


Realme Image Store Di Sunway Pyramid Kini Dibuka

Dalam usaha mengukuhkan lagi kedudukan di dalam negara, Realme secara rasminya telah membuka kedai pertama mereka di pusat beli belah Sunway Pyramid, hari ini.

Bertempat di aras satu, pembukaan rasmi berkenaan mempamerkan sejumlah besar peranti pintar keluaran Realme termasuklah tiga produk terbaharu mereka iaitu Realme 2, Realme 2 Pro, dan Realme C1.

Bersempena dengan pembukaan rasmi tersebut juga, Real me telah memberikan tawaran promosi eksklusif kepada para pelanggan yang hadir pada majlis pembukaan berkenaan.

Antaranya, setiap pembelian model Realme 2 Pro versi 8GB + 128GB, pelanggan akan menerima hadiah menarik termasuklah earphone dan minyak wangi eksklusif yang bernilai sehingga RM 299 secara PERCUMA! Ketersediaan adalah terhad dan hanya terbuka untuk 50 pelanggan terawal sahaja!

Jadi, tunggu apa lagi? Jom ramai-ramai, kita pergi serbu Realme Image Store di Sunway Pyramid sekarang juga!

Bagi anda yang berminat miliki siri Realme, anda juga boleh mendapatkannya melalui 500 kedai fizikal rasmi Realme di seluruh Malaysia bermula hari ini. Berita lanjut, klik SINI.

_________________________________________________________________

Baca juga :


Miliki Telefon Pintar Baru Serendah RM88 Dari Celcom – Sempena Tahun Baru Cina

Sebagai meraikan Tahun Baru Cina ini, Celcom telah menawarkan promosi hebat untuk mereka yang ingin mendapatkan telefon pintar baru. Kini anda boleh mendapatkan model Huawei Nova 2i, Samsung Galaxy J3 Pro dan OPPO F5 dengan harga serendah RM88 sahaja.

Bagi melayakkan anda memiliki peranti ini pada harga serendah RM88, perlulah melanggan pelan pascabayar FIRST dari Celcom. Jika inginkan Samsung Galaxy J3 Pro, hanya perlu melanggan Celcom FIRST Gold Plus. Manakala bagi model OPPO F5 serta Huawei Nova 2i pula boleh melanggan Celcom FIRST Platinum.

Selain model peranti di atas, Celcom turut menawarkan beberapa telefon pintar lain pada harga yang mampu anda miliki, seperti OPPO F5 6GB berharga RM158 atau Samsung Galaxy A8 ditawarkan pada harga RM238 dengan pelan Celcom FIRST Platinum Plus.

Promosi ini akan tamat pada 28 Februari 2018 dan anda boleh mendapatkan pelbagai tawaran hebat di mana-mana cawangan Celcom BlueCube berhampiran di seluruh Malaysia.


SHAREit menjadi sumber media yang berkembang dengan sangat pesat di seluruh dunia

Menduduki tempat teratas berhubung dengan pertumbuhan di kalangan sumber media di seluruh dunia dalam Edisi XI Indeks Prestasi AppsFlyer (AppsFlyer Performance Index)

SINGAPURA, 20 Oktober 2020 /PRNewswire/ — SHAREit, aplikasi penemuan, penggunaan dan perkongsian kandungan global menduduki tempat pertama di peringkat global dari segi pertumbuhan di kalangan sumber media menurut Edisi XI Indeks Prestasi AppsFlyer yang dikeluarkan baru-baru ini[1]. Platform ini menyaksikan kadar pertumbuhan 160% dalam pemasangan aplikasi pada Separuh Pertama tahun 2020 berbanding edisi Separuh Kedua tahun 2019 bagi laporan yang sama. Kenaikan ini disertai dengan peningkatan ketara dalam pangkalan pelanggan aplikasi yang membantunya mendapatkan tempat teratas di benua kecil India, Asia Tenggara dan Timur Tengah.

SHAREit ranks No.1 in the latest AppsFlyer Global Growth Index

Pencapaian ini menyusuli prestasi luar biasa SHAREit dalam Edisi X AppsFlyer Performance Index yang mana ia berada di kedudukan ke-3 dan ke-5 dari segi pertumbuhan, masing-masing di Asia Tenggara dan India. Indeks Prestasi oleh AppsFlyer, telah menjadi kad laporan standard industri untuk iklan mudah alih sejak edisi pertama pada tahun 2015. Indeks ini ialah alat untuk pemasar aplikasi, di seluruh dunia, untuk melihat kedudukan prestasi sumber media mudah alih. Maka, kemajuan SHAREit menonjolkan utiliti luar biasanya untuk pengiklan dan disokong oleh tawaran-tawaran produk istimewa jenama.

Mengulas perkara ini, Encik Karam Malhotra, Naib Presiden Rakan Kongsi & Global SHAREit berkata, “Ini merupakan pencapaian yang signifikan bagi kami di SHAREit. Kami amat berbesar hati mendapat pengiktirafan daripada AppsFlyer ini dan yakin bahawa ia adalah bukti kerja keras yang telah kami lakukan untuk mengubah SHAREit menjadi platform kandungan holistik seperti sekarang. Adalah sangat menggembirakan untuk melihat pertumbuhan dan pengiktirafan ini di sebalik cabaran yang dihadapi oleh dunia pada tahun 2020 dan selanjutnya menginspirasi kita untuk terus komited untuk berusaha mencapai kecemerlangan di masa depan.

Dengan pangkalan pengguna yang mempunyai lebih daripada 1.8 bilion pengguna yang menuturkan 45 bahasa di lebih kurang 200 buah negara, SHAREit merupakan satu-satunya platform yang tidak hanya menyediakan kandungan format pendek, tetapi juga pelbagai permainan dalam aplikasi, menjadikannya kedai sehenti untuk keperluan hiburan digital pengguna. Berserta dengan semua itu, SHAREit berfungsi dengan lancar di dalam talian dan di luar talian menyediakan pemasar dengan penonton tambahan yang penting. Selain itu, SHAREit merupakan ekosistem pertama yang bekerjasama dengan Google Play untuk memeriksa, mengesahkan dan mengaitkan setiap aplikasi rakan ke rakan untuk menyokong kerjasama yang stabil dengan pelanggannya. Dengan memanfaatkan jangkauan luas dan profil demografi yang unik, SHAREit menawarkan penyelesaian iklan untuk membantu jenama daripada beberapa bidang seperti permainan, e-dagang, teknologi kewangan (fin-etch) dll. mencapai kedudukan teratas.

Tentang SHAREit:

SHAREit merupakan sebuah syarikat teknologi global yang menyediakan fungsi penemuan, penggunaan dan perkongsian kandungan kepada penggunanya. Menurut AppAnnie, aplikasi SHAREit adalah aplikasi ke-6 yang paling banyak dimuat turun pada tahun 2019 di Apple App Store Apple dan Google Play Store. SHAREit mempunyai 1.8 bilion pengguna di seluruh dunia dan lebih daripada 500 Juta Pengguna Aktif Bulanan (Monthly Active Users atau MAU), beroperasi dalam 45 bahasa yang berbeza.

Keywords: Computer/Electronics Entertainment Mobile Entertainment Telecommunications

Source: PRNEWSWIRE


Sony Lancar Fon Kepala Tanpa Wayar Siri 1000X Pada Harga Bermula Dari RM899

Selepas mendedahkan tiga varian fon kepala tanpa wayar dari siri 1000X di dalam acara tahunan IFA 2017 pada September yang lalu, Sony Malaysia akhirnya telah melancarkan siri terbaru fon kepala keluarannya itu secara rasmi di negara ini. Sebagaimana yang pernah dikongsikan oleh eRing sebelum ini, fon kepala tanpa wayar dari siri 1000X ini menampilkan sokongan teknologi pembatalan bunyi yang termaju dan terbaik pernah diperkenalkan setakat ini.

Di dalam majlis pelancaran yang diadakan ini, Sony Malaysia telah membawa masuk tiga varian yang menampilkan ciri-ciri rekaan tanpa wayar yang berbeza bagi memenuhi permintaan penggemar audio atau golongan ‘audiophile’ yang sangat mementingkan pengalaman berhibur yang terbaik. Sony WF-1000X hadir dengan rekaan minimalis yang kompak, Sony WI-1000X pula diperkenalkan dalam rekaan neckband, manakala Sony WH-1000XM2 pula menawarkan rekaan fon kepala yang lebih konvensional.

Sony WF-1000X (RM899)

Dengan rekaan fon kepala tanpa wayar minimalis yang menggunakan kaedah pemakaian di dalam telinga, WF-1000X mampu memberikan lebih kebebasan kepada pengguna yang aktif. Sungguhpun memiliki kerangka yang kompak, ia didatangkan dengan sokongan spesifikasi yang menarik seperti penggunaan unit pemacu 6mm, kaedah sambungan menggunakan rangkaian Bluetooth, Adaptive Sound Control yang akan menala bunyi secara automatik mengikut persekitaran, fungsi Auto On / Auto Off bagi menjimatkan penggunaan bateri, dan juga kotak simpanan yang berupaya mengecas fon kepala apabila tidak digunakan.

Spesifikasi :

Sony WI-1000X (RM1,499)

Sony WI-1000X ternyata lebih sesuai dan selesa untuk dipakai sepanjang hari dengan rekaan neckband yang hanya perlu disangkutkan pada bahagian leher si pemakai. Apa yang lebih menariknya, ia menjadi fon kepala yang pertama di dunia dilengkapi dengan teknologi pembatalan bunyi lebih maju yang dikenali sebagai Atmospheric Pressure Optimising. Ciri ini memastikan penyesuaian teknologi pembatalan bunyi pada altitud tinggi ketika berada di dalam penerbangan bagi memastikan bunyi audio yang lebih jelas dan sempurna. Tidak cukup dengan itu, sokongan unit pemacu yang lebih besar berukuran 9mm dengan amplifier audio beresolusi tinggi dari S-Master HX turut menjanjikan bunyi yang lebih dinamik dan juga mengurangkan isu herotan (distortion).

Spesifikasi :

Sony WH-1000XM2 (RM1,599)

Bagi golongan audiophile, Sony WH-1000XM2 merupakan fon kepala yang paling sesuai untuk dimiliki kerana ia menawarkan pengalaman berhibur yang terbaik melalui rekaan konvensionalnya. Sama seperti model Sony WI-1000X, fon kepala ini turut dilengkapi dengan ciri-ciri terbaik seperti Atmospheric Pressure Optimising, Adaptive Sound Control, Ambient Sound Control, S-Master HX dan juga DSEE HX. Sebagai tambahan, ia turut dilengkapi dengan ciri Quick Attention yang membolehkan anda berkomunikasi tanpa perlu menanggalkan fon kepala dari telinga. Anda hanya perlu meletakkan tapak tangan pada permukaan fon kepala untuk menutup volume secara automatik Selain itu, anda juga menggunakan kawalan sentuhan pada permukaan fon kepala untuk menjawab panggilan ataupun mengawal volume dan menukar muzik..

Spesifikasi :